
KONFÊRANS 


19.01.2009 : Hin agahdarî li ser pirsa 
xizaniyê (feqîrî) 



François Sant’Angelo, huqûqzan li 
Navenda ji bo Wekheviya Bextan û 
Têkoşîna li dijî Nijadparêziyê, kurteya 
rapporeke nuh a servîsa Têkoşîna li dijî 
Xizaniyê kir. 


Jimarên ku di vê rapporê de hatine bi kar 
anîn ji vekolîna (ankêt) EU-SILC 
(European Union - Statistics on Income 
and Living Conditions), ku di 2006 de 
hatiye kirin, hatine stendin. 


Li Beljîka 

14,7% ji xelk, ku ji wan 11,4% li Flandre û 
17% li Wallonie, metirsiya (tehlike) 
xizaniyê ku mezzintir dibe nas dikin. Ango 
kesekî ku tenê dijî, ku di vê celeba tehlikê 
de ye, di salê de 10.316,44 €, yan di mehê 


de 860 €, distîne, û ku malbateke ku ji du 
kesên mezzin û du zarokan pêk tê di salê 
de 21.664,52 €, yan di mehê de 1.805 €, 
distîne. 

Ev metirsiya xizaniyê li bal jinan bilindtir 
e, 15,6% (12,4% li Flandre û 17,8% li 
Wallonie). Li bal zilaman, ew 13,7% e 
(10,5% li Flandre û 16,2% li Wallonie). 

Li Yekîtiya Ewropî (25 endam di 2006 de) 

(jimarên giloverkirî) 

Almanya 13%, Otrîş (Nêmsa) 13%, Beljîka 
15%, Bulgaristan 14%, Qibris 16%, 
Danemark 12%, Ispanya 20%, Estonya 
18%, Finlanda 13%, Fransa 13%, 
Yûnanistan 21%, Hongarya 16%, Irlanda 
18%, îtalya 20%, Lettonya 23%, Lîtuanya 
20%, Luksamburg 14%, Malta 14%, 
Hollanda 10%, Polonya 19%, Portugal 
18%, Komara Têkî 10%, Rûmanya 19%, 
Brîtanya 19%, Slovakya 12%, Slovênya 
12%, Swêd 12%. 

Pêşniyarên çarevan 

Rappor pêşniyarên cihê ji bo ra ki rina 
metirsiya xizaniyê dike : dabî nki rina 
(te’mînkirin) hatineke (mûçe, meaş) ku 
dihêle ku mirov karibe projeyên jiyanê 
çêke, piştgirîkirina malbatên ku di 
tengasiyê de ne, parastin û alîkariya 
cuhanan, ramyara (siyaset) a xaniyan ... 

20.02.2009 : Li dilê Rojhilata Navîn, 
Kurdistan di navbera îran, Iraq, Tirkiye 
û Sûriyê de çirriyayî 



Pervîn Cemîl, seroka Buroya Kurdî, ji 
aliyê Centre de Culture Europêenne 
(Navenda Çanda Ewropî) hat vexwendin ji 
bo ku li ser pirsa kurdî bipeyive. Ev 
navend rêxistineke navneteweyî ku ji aliyê 
UNESCO hatiye nas kirin e. Konfêrans li 
Kommisyona Ewropî, Nimînendetiya 
Beljîka, di çarçeva rojeke bi navê 
„L’Europe et les conflits persistants du 
Proche-Orient“ (Ewropa û nakokiyên dirêj 
li Rojhilata Navîn) (Kurd û Filistînî) de, 
bû. 

Di destpêkê de, Banû Marine Imberechts, 
birêvebira bernameyan, konfêransker 
pêşkêş kirin. Piştre Mîrza Stephan Kraus, ji 
Birêvebiriya Giştî ya Siyasetên Derve ya 
Parlementa Ewropî, pêşgotinek kir û tê de 
li ser girêdanên di navbera Ewropa û 
Rojhilata Navîn de peyivî. 

Pervîn Cemîl kurteya dîroka Kurdistanê ji 
demên kevnar (10.000 - 4.000 sal Berê 
Zayîna îsa) heta îro kir : 

Rih (esl), ax, gelhe, ziman, ol, jina kurd, 
dîroka imperatoriya medî (ji sedsala 7mîn 
heta nîvê sedsala 6mîn B.Z.); mîriyên 
kurdî li Çaxên Navîn, li bin her sê 
imperatoriyên misilman, erebî, farisî û 
osmanî. Piştre, ji sedsala 16mîn heta ya 
19mîn, perçekirina Kurdistanê di nav du 
beşan de ji aliyê her du imperatoriyên 
misilman ên nehez, a faris a şh û osmanî 
ya sunnî; qelsbûna mîriyên kurdî ku ji 
encama wê nêzîkî 50 serhildanên kurdî li 
her derê Kurdistanê çêbûn; di dema Şerrê 
Cihanê yê lmîn de, perçekirina Kurdistanê 
di nav çar beşan de ji aliyê Ingilîz û 
Fransiyan, piştî Lihevkirina Sykes-Picot di 
1916 de; Peymana Sêvres a Civaka 
Neteweyan (Sociêtê des Nations) (UN’a 


îro) di 1920 de, ku mafê serxwebûnê da 
bitenê beşek ji Kurdistana Tirkiyê; 
nepejirandina (red) Ata-Turk û Ingilîzên ku 
pêtrol li Kurdistana Iraqê dît; Peymana 
Lausanne ya heman Civaka Neteweyan di 
1923 de, ku biryara Peymana Sêvres rakir; 
têkoşîna gelê kurd heta îro li her perçeyeke 
Kurdistanê bi awakî cihê; rewşa îro li 
Kurdistana Iraqê; Kurdên Yekîtiya Sovyêtî 
ya Berê; Kurdên Ewropa; her sê sembolên 
ku bi awakî xwezayî (tabh, bê emrê 
dewletekê) ji aliyê hemî Kurdan li cihanê 
hatine pejirandin : ala kurdî, sirûda 
neteweyî „Ey Reqîb“, û Newroz; nêrîn li 
pêşerojê. 

FÎLMEKE KURDÎ 
15.02.2009: Nan 

Fîlma „Nan“, ya fîlmçêkerê kurd Sehîm 
Umer, bi amadebûna wî li Buroya Kurdî hat 
nîşan dan. Vê fîlma ku babeta wê li ser 
mercên (şart) giran ên penaberên illêgal li 
Ewropa ye di Kanûn 2008 de Xelata lmîn a 
Fêstivala Navneteweyî ya Fîlmên Kurt li 
bajarê Leuvenê (Louvain), li Beljîka, stend 
(60.000 €). Piştî nîşandana fîlmê, giftûbêjeke 
gelek balkêş çêbû. 

Fîlmê ev xelat ji bo sê sedeman stend : ew 
bêalî (impartial) ye, sênaryoya wê baş de û 
„aktuêl“ e. 

Fîlmçêker Sehîm Umer ji Kurdistana Iraqê 
ye û li dawiya 2001 hat Beljîka. Wî sînema li 
Dibistana Bilind Sint-Lukas, li Bruksêlê, 
xwend û li Beljîka nêzîkî 12 fîlm çêkirin. En 
girîngtirîn ev in : 

2004 : Biryara dawî 

2005-2006 : Ava reş. Xelata Baştirîn 

Fîlm li Fêstivala Fîlma Kurdî li 


Ostralya stend. 

2007 : Face to face (Rû bi rû) 
- 2008 : Nan 

NUÇE JIKURDISTANE Ji Kanûn 2008 heta Sibat 2009 


KURDIS TANA TIRKIYÊ 


BOMBEKIRINA KURDISTANA IRAQÊ 
Di 01 Kanûn 2008 de, firokeyên leşkerî 
yên tirkî gundên Hêtût, Kare, Bîbo, Kokerî 
û Geliyê Kotikê, yên navçeya Nêrwe- 
Rêkan, û yên Sêrê, Zêwe û Reşave, yên 
navçeya Nihêlê, parêzgeha Duhokê, li 
Kurdistana Iraqê, bombe kirin. Tukes ne 
mir, lê gelek zararên maddî bûn. 
(peyamner.com, 01.12.2008) 


Di 05 Kanûn de, firoke li ser gundên 
Kunîze, Pirdeşal, Zargelî, Bukrîska, Lêwje 
û Ênzewendê firriyan û gundê Îndîzê, li 
Çiyayê Qendîlê, bombe kir. 

(avestakurd.net, 05.12.2008) 

Di 16 û 17 Kanûn de, gundên navçeya 
Binare, li Çiyayê Qendîlê, hatin bombe 
kirin. Rûniştevanên wan reviyan. 
(peyamner.com, 16 û 17.12.2008; 

Hiirriyet, 17.12.2008) 


Di 27 Kanûn de, gundên Sîndya û 
Nêrweya Jûrî, yên navçeyên Nêrwe û 
Rêkanê, qezayê Amedî, hatin bombe kirin. 
Bi ser de jî, 36 gundên navçeyên Sêdekan, 
Dêralûk û Soranê bi 6 firokeyên leşkerî 
yên tirkî hatin bombe kirin. Ji derveyî 
zararên mezzin, du kes bi giranî birîndar 
bûn û 3 jî hunda bûn. 

(netkurd.com, avestakurd.net, azady.nl, 

27.12.2008; rizgari.org, 27 û 29.12.2008) 

Di 05 Çile 2009 de, firokeyên tirkî bi xurtî 
gundên Gelî Berdan, Boklîsan, Serî Cengî, 
Serî Qelatî Baleyan, Kurtek, Dole Koke û 
Qelatokan, yên Çiyayê Qendîlê, bombe 
kirin. 2 kes hatin birîndar kirin, 21 xanî 


hatin têk dan (xerab kirin) û 2 dibistan û 
navendeke saxiyê gelek zarar dîtin. 
(peyamner.com, 06.01.2009) 

Di 12 û 13 Çile de, bombekirina navçeya 
Zabê, li nêzîkî Çiyayê Reş û gundên Ermûş 
û Dayla, li navçeya Xarkurkê. 

(netkurd.com, 13.01.2009) 


Di 04 û 05 Sibat 2009 de, Tirkiyê ji nuh de 
dest bi bombekirina navçeyên sînorî yên 
Kurdistana Iraqê, li nêzîkî çiyayê Qendîlê, 
kir. Gelek zararên maddî bûn. 

( peyamner.com, 05.02.2009) 

Di 12 Sibat de, firokeyên leşkerî yên tirkî 
navçeya sînorî ya Xarkurkê bombe kir. 
(serwext.com, 13.02.2009) 

FIROKEYÊN TIRKÎ Û ÎRANÎ BI HEY 
RE KURDISTANA IRAQÊ BOMBE 
DIKIN 

Di 07 Çile 2009 de, firokeyên leşkerî yên 
tirkî katjmêrek (saetek) qezayê Sengasarê 
bombe kir, û tavil piştre, leşkerê îranî dest 
bi bombekirina heman (eynî) navçê kir. 
aknews.com, 08.01;2009) 


Di 04 Sibat de, du firokeyên leşkerî 
navçeyên Xarkurk û Elmûşê, qezayê 
Sîdekanê, bombe kirin. Di heman demê de, 
topxaneya îranî ev navçe bombe kirin. 
(netkurd.com, 04.02.2009) 


Bultena sêmehîya agahdariyê - N° 47 Adar 2009 


Rûpel 3 


















DEH SAL ZÎNDAN Û XWESTINA 45 
SALAN JI LEYLA ZANA RE ! 



Di 04 Kanûn 2008 de, Dadgeha Cezayê 
Giran a Diyarbekirê Leyla Zana, 
parlementereke kevn, bi 10 sal zîndan, ji 
bo “propaganda ji bo rêxistineke 
têrrorîst” , ji sedema axaftinên wê li civîn û 
xwepêşandanên cihê, tawanbar kir. 

Bi ser de jî, Dadgehê Banû Zana ji mafê 
kirina siyasetê û xwepêşkêşkirina 
hilbijartinan, li gora bend 53/1 a vê zagonê, 
bêpar (mehrûm) kir. 

(netkurd.com, avestakurd.net, riz.gari.org, 

peyamner.com, azady.nl, 04.12.2008; 

Hiirriyet, Milliyet, 05.12.2008 ) 

Lê dozkarê (prokuror) vê Dadgehê ev ceza 
kêm dît û cezayekî din ên 45 salan, ji bo 9 
axaftinên ku propaganda rêxistineke 
terrorist kir, xwest. Li gora wî, her 
axaftinek hêjayî 5 sal zîndan e ! 

(Hiirriyet, netkurd.com, amidakurd.com, 

02.01.2008; aknews.com, 03.01.2008) 

Banû Zana ji zû de 10 sal li zîndanê ma bû 
û Xelata Saxarov a Parlementa Ewropî 
stendi bû. Zilamê wê, Mihdî Zana, şaredarê 
kevn ê Diyarbckirê, ji darba leşkerî ya 12 
îlon 1980 li Tiriyê de salên dirêj li zîndanê 
derbas kiri bûn û bi hovî hati bû êşkence 
kirin. 

(Buroya Kurdî) 


KARTÊN PÎROZKIRINÊ BI KURDÎ 

Di 05 Kanûn 2008 de, bi hinceta 
(munasebet) cêjna misilman a qurbanê, 
parlementerên kurd ên partiya DTPê, 
Hasip Kaplan û Cevahir Bayindir, ji serokê 
Tirkiyê û serokê leşkerê tirkî re kartên 
pîroziyê bi tirkî û kurdî şandin. 

DTPê kartên weha ji serokê partiya faşîst, 
MHP, û yê partiya sosyal-dêmokrat, CHPê, 
re jî şandin. 

(Milliyet, _ avestakurd.net, _ riz.gari.org, 

06.12.2008) 

ŞANDEKE EWROPÎ LIKURDISTANÊ 
Di 06 Kanûn 2008 de, şandeke ewropî, ku 
ji sekretera 2mîn a balyozxana 
(sefaretxane) Ingilterê li Tirkiyê, Philippa 
Saunders; sekretera lmîn a balyozxana 
Almanya, Katin Buchholz, û danişmendê 
(muşawir) balyozxana Danimarka, Soren 
Jacobsen, pêk hati bû çû seredana Geverê, 
li Kurdistana Tirkiyê. 

Şande rastî şaredar Salih Yildiz, ji partiya 
kurdî DTPê; serokê şaxa Geverê ya heman 
(eynî) partiyê, Vahit Şahinoglu, û komeke 
cuhanan hat. 

Ev seredan piştî yên Diyarbekir, Colemêrg 
û Şirnexê bû. Amanca wê ji nêzîk de 
şopandina pirsên vê navçeyê, ji aliyê aborî, 
mafên mirov û pirsa kurdî, bû. Li dawiyê, 
Mîrza Jacopsen, bi navê şandê, ji 
çapemeniyê re got ku divê ku DTP xwe ji 
PKKê dûr bixe. 

(rizgari.org, 06.12.2008) 

BERPIRSIYARÊ PKKê LI ALMANYA 
LI ZÎNDANÊ YE 

Di 09 Kanûn 2008 de, berpirsiyarê PKKê 
li Almanya, Muzaffer Ayata, ji aliyê 
Dadgeha Bilind a Frankfurtê bi 3 sal û 6 
meh zîndan hat tawanbar kirin. 

Ew di 11 Tîrmeh 2006 de, ji bo bikaranîna 
tundiyê (şiddet), stendina pere bi zorê û 
endambûna rêxistineke terrorist, hat 
ragirtin. Ji berê jî, wî li Tirkiyê salên dirêj 

li zîndanê derbas kiri bûn, û piştî 
azadkirina wî, ew çû bû Almanya. 
(avestakurd.net, 10.12.2008) 

ŞANDEKE DTPê LI KURDISTANA 
IRAQÊ 

Di 11 Kanûn 2008 de, şandeke partiya ku 
bi awakî ne fermî kurdî ye, DTP (nêzîkî 
PKKê), çû Kurdistana Iraqê. 

Bi serokatiya Ahmet Tûrk, serokê vê 
partiyê û serokê koma wê li parlementa 
tirkî, şande rastî jimarke mezzin ji 
berpirsiyarên ramyarî (siyasî) yên 
Kurdistana Iraqê hat : Serok Mesûd 
Berzanî, serokwezîr Nêçîrvan Berzanî, 
wezîrê hundir Kerîm Sincarî ... Piştre, ew 
çû Suleymaniyê û tê de rastî serokê Iraqê, 
Celal Talabanî, hat. 

(netkurd.com, avestakurd.net, 13 û 

14.12.2008; azadv.nl, 13.12.2008; Milliyet, 

nefel.com, pevamner.com, 14.12.2008) 

KURDEKÎ ÎRANÊ DIBE SEROKÊ 
KONGRA NETEWEYÎ YA KURDÎ 
“KNK” 

Di 13 Kanûn 2008 de, Kongra Neteweyî 
ya Kurdî “KNK”, ku li Bruksêlê ye, kongra 
xwe ya 9mîn kir û tê de Tahir Kemalîzade, 
Kurdekî Iranê, weka serok hilbijart. Ev 
cara yekemîn e ku serokekî KNK ji 
Kurdistana Iranê ye. 

(avestakurd.net, 14.12.2008) 

Kemalîzade endamê PJAK, şaxa îranî ya 
PKKê, ye. 

(Buroya Kurdî) 

DADGEHA EWROPÎ YA MAFÊN 
MIROV TIRKIYE TAWANBAR DIKE 
Du weqfên ermenî 

Di Kanûn 2008 de, Dadgeha Ewropî ya 
Mafên Mirov, ku li Strasburgê ye, Tirkiye 
bi vegerandina hebûnên du weqfên ermenî 
di nav sê mehan de û bi 600.000 € 
qerebûkirina (tawîzkirin) wan tawanbar 
kir. 

Di 2002 de, Weqfa Nexweşxana Ermenî ya 
Pirgitchê, û di 2003 de Weqfa Goristan û 
Dibistana Dêra Ermenî ya Samatya Surpê, 


dozek li bal vê Dadgehê li dijî Tirkiyê 
vekiri bû û ew bi stendina hebûnên wan 
tawanber kiri bû. 

Dadgeha Ewropî Tirkiye bi pelixandina 
bend 1 a Lihevkirina Ewropî ya Mafên 
Mirov, ya li ser mafê malxweyiyê, 
tawanbar kir. 

(rizgari.org, 16.12.2008) 

Cuhanekî Kurd 

Di 20 Çile 2009 de, Dadgehê Tirkiye bi 
dayîna 45.000 € ji Oktay Gûvenç re, 
cuhanekî kurd ê 28 salî û ku li Beljîka ji 
2002 de, weka penaberekî ramyarî (siyasî) 
dijî, tawanbar kir. 

Dema ku Gûvenç 15 salî bû, pênc salan li 
zîndaneke kesên mezzin hati bû girtin û wî 
got ku ew tê de hat êşkence kirin. Ji van 
êşkencan jî şokên êlêktrîk. Ev yek 
psîkolojiya wî ewqas têk da bû (xerab kiri 
bû) ku wî sê caran tecrube kiri bû ku xwe 
bikuje. Bi gûmankirina ku ew endamê 
PKK bû, di îlon 1995 de hat birin dadgeha 
ewlehiya Istanbûlê û bi destdayîna 
yekbûna axa welat hati bû tawanbar kirin. 
Wê gavê, ev tawan bi îdamê dihat ceza 
kirin. 

(peyamner.com, Metro, 21.01.2009) 

ŞANDEYA HAK-PARÊ LI 
KURDISTANA IRAQÊ 

Di 18 Kanûn 2008 de, şandeke partiya ku 
bi awakî ne fermî kurdî ye, HAK-PAR, bi 
serokatiya Bayram Bozyel, serokê nuh ê vê 
partiyê, çû Kurdistana Iraqê û tê de rastî 
berpirsiyarên ramyarî yên kurd, Mesûd 
Berzanî, Nêçîrvan Berzanî ...., hat. 

PARLEMENTEREKÎ KURD JI 
SEDEMA NIJADKUJIYA ERMENÎ TÊ 
ÊRÎŞ KIRIN 

Di 21 Kanûn 2008 de, di civîneke 
parlementerî de, parlementerê kurd ê Sêrtê, 
ji partiya DTPê, Soman Özçelik, li ser 
nijadkujiya ermenî ku ji aliyê dewleta tirkî 
di 1915 de hati bû kirin peyivî û got ku 
Ermenî û Kurd hatin qir kirin. 
Parlementerên partiya tirkî ya desthilatê, 
AKP, êrîşî wî kir û hogirên Özçelik diviya 
bûn ku bikevin navbera wan. 
(avestakurd.net, 22.12.2008) 

RAPPORA TESEVÊ LI SER PIRSA 
KURDÎ 

Di 23 Kanûn 2008 de, Weqfa Lêgerînên 
Civakî û Aborî li Tirkiyê, TESEV, 
rapporeke bi navê «Nexşa rê li ser 
çarekirina pirsa kurdî » weşand. 

Di konfêranseke çapemeniyê de, serokê 
TESEVê, Can Paker, got ku divê ku pirsa 
kurdî bi awakî dêmokratîk û aşîtîxwaz bê 
çare kirin, ku rihên wê ji berê avabûna 
Komara Tirkiyê hene û ku ew bi PKKê re 
ne dest pê kiriye û ne jî ewê pê re biqede. 
Rappor ji hukûmeta tirkî re avêtina gavên 
nêrbarî (konkrêt) di warên sazendeyî, 
çandî, ramyarî, civakî û aborî de pêşniyar 
dike. 

(Rappora TESEVê, Millivet, nefel.com, 

rizgari.org, aknews.com, 24.12.2008) 

BERPIRSIYARÊN PARTIYA HAK- 
PARÊ TÊN RAGIRTIN 

Di 25 Kanûn 2008 de, partiya HAK-PARê 
li herderê Kurdistana Tirkiyê 
daxuyaniyeke bi navê « Em hesabên canên 
xwe dixwazin » belav kir. 

Li Agirî, polîs ket navberê û serokê şaxa 
Agirî yê vê partiyê, Mehmet Yuce, û çend 
berpirsiyarên wê yên din, Zeynel Çiftçi, 
Ismail Çiftçi û Rasul Kizildag, bin çav 
kirin. 

(netkurd.com, 25.12.2008; rizgari.org, 

26.12.2008) 

PEVÇÛN LI PARLEMENTA TIRKÎ JI 
SEDEMA TÊLÊVÎZYONEKE KURDÎ 
Di 26 Kanûn 2008 de, di civîneke 
parlementerî de, parlementerên partiya 
faşîst a tirkî, MHP, ji hukûmeta tirkî xwest 
ku destûr nede têlêvîzyona fermî TRT ku 
bi zimanê kurdî weşanan bike. 
Parlementerên partiya tirkî ya desthilatê, 
AKP, û yên partiya kurdî, DTP, bersîva 
wan da û pevçûnek çêbû ! Parlementerê 
kurd Hasip Kaplan di mîkrofonê de got ku 
ewê di van rojan de biçe TRTê û tê de 
helbestan bixwîne û stranan bi kurdî 
bistirê ! 

Di 01 Çile 2009 de, ewê TRT 6 bi kurdî û 
piştre bi zimanên din ên hindikayiyan 
weşanan bike. 

(avestakurd.net, 27.12.2008) 


VEBÛNÊN NUH LI TIRKIYÊ : 

1 - TÊLÊVÎZYONEKE KURDÎ: TRT 6 
Di 01 Çile 2009 de, kanaleke nuh a 
têlêvîzyona fermî ya tirkî, TRT 6, dest bi 
weşanên bi zimanê kurdî, 24 kajmêran, 
kir ! Rojeke berê, di weşanên “test” de, 
serokwezîrê tirk, Recep Tayyip Erdogan, jê 
re peyameke bi kurdî « TRT 6 bi xêr bê » û 
« Sersala we pîroz be » şand ! 

Nîv-katjmêrek berê destpêkirina bemamê, 
vekirina vê kanalê bû û tê de çend wezîr û 
kesahiyên (şexsiyet) tirk peyivîn. Piştre, 
her du stranbêjên jin ên kurd, Nilufer 
Akbal û Rojîn, bernama şevê pêşkêş kir û 
stranên xwe stiran. 

Bemame bi nîşandana sirûda neteweyî û 
ala tirkî, fotoyên Ata -Turk û peyama 
serokwezîr bi kurdî dest pê kir. Piştre, 
naveroka şevê çandî bû, ji bo ku ew 
kanaleke çandî ye. 

Serokê tirk, Abdullah Gul, dilxweşiya xwe 
ji vê kanalê rave ki r û got ku hêviya wî 
heye ku çandên cihê bi hev re baş bijîn. 
Hemî çapemeniya tirkî ev nûçe weşand. 

Gelek Kurd, hin parlementerên DTPê jî tê 
de, bi baldarî ji vê înîsyatîvê razî ne û 
dibêjin ku ew dereng bûye, lê ku encama 
têkoşîna dirêj a gelê kurd e. Lê 
berpirsiyarên PKKê di daxuyaniyekê de ew 
şermezar (mahkûm) kir û got ku hemî 
Kurdên ku ewê di vê kanalê de kar bikin 
«xayin» in. Serokê PKKê, Abdullah 
Öcalan, jî ji zîndanê ji parêzerên xwe re 
got ku Amerîka ev kanal li ser serokwezîrê 
tirk farz kiriye û ku « ew dixwazin Kurdên 
xwe biafirînin ». 

Serokê partiya tirkî ya sosyal-dêmokrat û 
ataturkçî CHP, Deniz Baykal, li dijî vê 
kanalê derket û got ku « hûn nikcirin perê 
70 milyon kesan ji bo komeke êtnîkî xerc 
bikin. Sibê, ewê Ereb, Çerkez û wekî din jî 
têlêvîzyonekê bixwazin ». 

Eger em werin serokê partiya faşîst a tirkî 
MHP, Devlet Bahçeli, wî di civîneke 
partiya xwe de got ku TRT 6 li ser 
daxwaziya Yekîtiya Ewropa û PKKê hat 

vekirin. Û wî got jî ku vê hukûmetê 
xiyaneta bingehên dewleta neteweyî kir, ku 
di nêzik de ewê 36 êtniyên din heman 
(eynî) daxwaziyan bikin. 

(Hemî çapemeniya kurdî û tirkî, Al-Hayat, 

11.12.2008: 01, 02, 03, 04, 05 û 

06.01.2009) 

2- HÎNKIRINA ZIMAN Û WÊJEYA 
KURDÎ LIZANÎNGEHAN 

Di 01 Çile 2009 de, di merasîma vekirina 
kanala têlêvîzyona kurdî TRT 6 de, serokê 
Encumena Hînkirina Bilind YÖK, Prof. 
Dr. Yusuf Ziya Özcan, da zanîn ku 
amadekirinên ji bo hînkirina ziman û 
wêjeya (edebiyat) kurdî li zanîngehên 
Tirkiyê dibin. 

(Milliyet, netkurd.com, rizsari.org, 

peyamner. com, serwext. com, azady. nl, 

02.01.2008) 

Di 01 Sibat 2009 de, dêkanê zanîngeha 
Bilgi li Stembolê, Aydin Çubuk, da zanîn 
ku ewê fêrên kurdî bên xistin nav 
bemameya zanîngehê. Ev cara yekemîn e 
ku zanîngeheke tirkî danezanên weha dike. 
(avestakurd.net, 02.02.2009) 

3- DESTÛR JI GIRTIYAN RE KU BI 
KURDÎ TÊLÊFON BIKIN 

Piştî vekirina kanala têlêvîzyona bi kurdî, 
wezîrê tirk ê dadiyê (adalet), Ali Şahin, da 
zanîn ku ji nuha û pê ve ewê girtî karibin ji 
malbatên xwe re bi kurdî têlêfon bikin ! 
(rizgari.org, peyamner.com, 04.01.2009; 

avestakurd.net, 05.01.2009) 

Aşkere ye ku vekirina kanala têlêvîzyona 
bi kurdî (TRT 6) û danezanên fermî 
(resmî) ku şaxên zimanê kurdî li 
zanîngehan bên vikirin û ku ji zîndan bi 
kurdî bê peyivîn encama têkoşîna dirêj a 
gelê kurd ji bo mafên xwe ye, lê ku du 
sedemên (sebeb) din ên bingenî jî hene : 
kar ki rina hilbijartinên şaredariyî di Adar 
2009 de, ji bo ku piraniya şaredariyên 
(belediye) Kurdistana Tirkiyê ji aliyê 
şaredarên partiya kurdî DTPê tên bi rê ve 
birin, û razîkirina Yekîtiya Ewropa. Eva 
dawîn bi rêkûpêk (awakî muntazam) 


fişaran (tazyîq) li ser berpirsiyarên tirk 
dike, ji bo ku ew di bicîanîna rêformên ku 
ji salan de soz didin de bilezînin. Tiştê 
balkêş jî ew e ku leşkerê tirkî li hemberî 
van guhertinan bêdeng e ! 

(Buroya Kurdî) 

4- ÇERKEZÛLAZJÎ 
TÊLÊVÎZ YONEKÊ DIXWAZIN 

Di 05 Çile 2009 de, piştî vekirina 
têlêvîzyona bi kurdî (TRT 6), şandeke 
Fêdêrasyona Qafqasya çû saraya 
serokatiyê û daxwaziyên xwe yên çandî 
pêşkêşî sero kk omarê tirk Abdullah Gûl 
kirin. 

Şande ji serokê Fêdêrasyonê Cihan 
Candemir, cîgirê serok Prof. Dr. Erol 
Taymaz, sekreterê giştî Rahmi Aksu û 
koordinatorê giştî Cumhur Bal pêk hati bû. 
Wê destûra seredana Abxazya (li 
Gurcistanê), hînkirina ziman û wêjeya 
çerkezî li zanîngehan û weşandina bi 
zimanên çerkezî (Adigeci û Abaza) li 
têlêvîzyona TRTê xwestin. 

(rizgari.org, 06.01.2009; azady.nl, 

08.01.2009) 

Di 16 Çile de, şandeke Rêxistina Çandî ya 
Lazî çû bal birêvebiriya kanala TRT 6 li 
Enqerê û têlêvîzyoneke bi zimanê lazî 
xwest. 

(nefel.com, rizgari.org, 17.01.2009) 

5- NETEWAHIYA TIRKÎ JI 
HELBES TVAN NAZIM HIKMET 
RETÊDAYÎN 

Di 05 Çile 2009 de, encumena tirkî ya 
wezîran biryar stend ku netewahiya 
(cinsiyyet, vatandaşlik) tirkî ji helbestvanê 
navdar Nazim Hikmet re bê dayîn û ku ew 
li Tirkiyê bê gor kirin. 

Nazim Hikmet, helbestvanekî kommunîst, 
di 1902 de li Selanikê, li Yûnanistanê, bû 
bû. Ji sedema helbestên xwe yên şoreşger, 
ew hati bû girtin û piştre ji Tirkiyê 
qewirandin. Di 1951 de, netewahiya wî ya 
tirkî jê hati bû stendin. Ew li sirgûnê, li 
Mosko, di 1963 de mir. 

(Hiirriyet, Milliyet, avestakurd.net, 

netkurd.com, peyamner.com, 06.01.2009) 

Di 18 Çile 2009 de, di vekirina rojên 
Çalakiyên Çandî û Hunerî yên Diyarbekirê 
de, parêzgarê (walî) vê parêzgehê, Huseyin 
Avni Mutlu, û dozkarê komarê (procureur) 
yê Diyarbckirê, Durdu Kavak, ku her du jî 
Tirk in, beşdar bûn konsêreke kurdî, 
guhdariya her du stranbêjên kurd. Berdan 
Mardînî û Funda Arar, kir û piştre bi kurdî 
stira û dîlanên kurdî kirin ! ! Funda Arar 
stranên stranbêjê kurd Ahmet Kaya, ku li 
Fransa, li sirgûnê mir û ku stranên wî li 
Tirkiyê qedexe ne, stiran. Hin stranên 
qedexe yên stranbêjê navdar Şivan jî hatin 
stiran. 

Ev rojên Çalakiyan ji aliyê parêzgeha 
Diyarbekirê hatin pêk anîn û ewê 6 mehan 
bajon. Şeva vekirinê li eywana werzişê 
(spor) ya zanîngeha Diclê, bi bcşdarbûna 
3.000 kesan, bû. 

(netkurd.com, 19.01.2009, Milliyet, 

rizgari.org, 20.01.2009) 

LÊGERÎNEKE AMERÎKÎ : LI 
TIRKIYÊ JI15 MILYON BÊTIR 
KURD HENE 

Di Kanûn 2008 de, navenda lêgerînên 
amerîkî, United States Center for World 
Mission (USCWM), ku lêkolînan li ser ol, 
rihên êtnîkî û zimanan li cihanê dike, 
lêgerînek li ser Tirkiyê jî weşand. 

Li gora Navendê, jimara giştî ya gelheyê li 
Tirkiyê 74.398.700 e. Ya Kurdên Tirkiyê 
15.426.000, e. Ji wan 1.313.000 bi zaravê 
zaza dipeyivin (ên mayîn bi kurmancî, ku 
ji aliyê 65% ji Kurdên 4 perçeyên 
Kurdistanê tê bi kar anîn dipeyivin). 
5.902.000 Kurd tirkî nizanin. 

Eger em werin gelheyên din ên ne tirkî, 
1.800.000 Ereb, 910.000 Çerkez, 620.000 
Faris, 540.000 Azerî, 410.000 Gagavuz, 
331.000 Pomak, 328.000 Bulgar, 151.000 
Laz, 76.000 Ermenî, 28.000 Asûrî, 14.000 
Yûnan û 13.000 Cihû hene. 

(netkurd.com, rizgari.org, 02.01.2009) 


DÛMAHÎKA DOZA ERGENEKONÊ 

Ragirtinên nuh, stendina çekan, gorên 
hevrayî 

Di 07 Çile 2009 de, polîsê tirkî ji 35 kes 
bêtir, ku ji wan mamosteyên zanîngehan, 
berpirsiyarên dadiyê (adalet) û efserên 
(zabit) xanenişîn (teqa’ud), ragirtin. Ev yek 
di çarçeva doza rêxistina faşîst a sirrî 
ERGENEKON, ku dixwest ku li Tirkiyê 
darbeyeke leşkerî bike (li bulten N° 45 
binêre), de. Ciyekî veşartina çekkan jî hat 
dîtin. 

Ragirtin di heman demê de li 6 
parêzgehan, ku ji wan Ankara û Istanbul, 
bi fermana dadgeha Istanbulê, bûn. Di 
heman (eynî) rojê de, ciyekî veşartina 
çekkan, piştî dîtina nexşeyekê (plan, xarite) 
li bal yek ji kesên ragirtî, Ibrahim Şahin, 
polîsekî kevn, li Ankara ji aliyê polîs hat 
dîtin. Bi ser de jî, 9 tabanca li bal wî hatin 
dîtin. 

Ev cara siyemîn e ku kes di çarçeva doza 
navdar a Ergenekonê tên ragirtin. Cara 
pêşîn 86 kes û ya 2mîn 30 kes, ku ji wan 
efserên xanenişîn, rojnamevan û merivên 
ramyarî (siyasî), hatin ragirtin. 

(Çapemeniya tirkî û kurdî, 07, 08 û 

10.01.2009) 

Berpirsiyarên komên ramyarî li Parlementa 
Ewropî, weka Hannes Swoboda, cîgirê 
serokê koma sosyalîst; Graham Watson, 
serokê koma lîbêral, û serokê şanda 
Parlementa Ewropî-Tirkiyê, Joost 
Lagendijk, dilxweşiya xwe ji bo van 
ragirtinan nîşan da. 

(serwext.com, 09.01.2009) 

Di 14 Çile de, serleşkerê kevn ê tirk, 
Levent Ersöz, li Ankara hat ragirtin. Ew 
reviya bû Ukranya û bi pasaporteke sexte, 
bi navê Mehmet O. Guçlu, vegeriya bû 
Tirkiyê. 

Ersöz endamê JITEMê (polîsê dizzî yê 
tirkî yê antî-têrrorê) bû. Di dema karê xwe 
li Kurdistanê de, wî bi hezaran Kurd da 
bûn kuştin û tirseke mezzin li navçeyê 
belav kiri bû. 

(serwext.com, 15.01.2009) 

Cardin di 14 Çile de, cardin çek li Istanbul 
û Ankara hatin dîtin: rokêteke dijî 
firokeyan, bi hezaran berr (gulle) û bi 
sedan bombeyên dest. 

(netkurd.com, 15.01.2009) 

Di 16 Çile de, parlementerê kurd ê DTPê, 
Selahattin Demirtaş, li parlementa tirkî da 
zanîn ku li goristana Şimexê «gorên 
bênav » hene, ku tê de ji 200 laşên kesên 
hundabûyî, kuştî û ji aliyê hêzên tarî 
gorkirî bêtir hene. 

(netkurd.com, rizsari.org, 16.01.2009) 

Di 18 Çile de, serokê berê yê JITEMê, 
Abdulkerim Kirca, li mala xwe kuştî hat 
dîtin. Mêdyayên tirkî dibêjin ku wî xwe bi 
dabançeyekê kuştiye. Di salên 1990 de, wî 
jimareke mezzin ji Kurdan dabû kuştin. 
(Capemeniya tirkî û kurdî, 19.01.2009) 

Di 22 Çile de, li 13 bajaran, 26 polîs, efser 
(zabit), rojnamevan, ramyar (siyasetvan) û 
sendîkacî bi fermana dozkarê doza 
Ergenekonê hatin ragirtin. Ji van kesan, 
serokê sendîka madenan (mêtallurgie) 
TURKIŞ, xwediyê kanala têlêvîzyona 
AVRASYA, Mustafa Özabek û 
berpirsiyarê Eniya Tirkmenan, partiyeke 
tirkî li Kurdistana Iraqê, Savaş Avci. 
(Hurriyet, netkurd.com, rizgari.org, 

peyamner.com, serwext.com, 22.01.2009) 

Di 27 Çile de, polîs da zanîn ku generalekî 
din ê xanenişîn (teqa’ud) ê 79 salî, Şinasi 
Yayci, li mala xwe xwe kuşt. 
(avestakurd.net, 28.01.2009) 

Cardin di 27 Çile de, çekkên din li taxa 
Batikent, li Ankara, hatin dîtin : 20 bombe, 
15 pakêt berrên (gulle) M-16 ... Li taxeke 
din a Ankara, Ergazi, 461 berrên 
mîtralyozan û li Istanbulê 800 berrên M-16 
hatin dîtin. 

(serwext.com, 28.01.2009) 

Di 06 Sibat de, 33 bombe li bin malekê li 
Şemrexê, parêzgeha Mêrdînê, hatin dîtin. 
Vekolîn (ankêt) nîşan da ku ew yên 


xwediyê berê yê vê malê, endamekî partiya 
islamî Hizbullah, ku îro li zîndanê ye, bûn. 
(netkurd.com, 06.02.2009) 

Di 12 Sibat de, sê laş li nêzîkî gundê 
Baxcilarê, qezayê Qulpê, li parêzgeha 
Diyarbckirê, hatin dîtin. Têstên DNA nîşan 
da ku ew yên Ali, Ekrem û Ramazan 
Bulut, ku di 1994 de ji aliyê endamên 
kommandoyekî tirkî hati bûn ragirtin û 
piştre hunda bûn, in. 

(netkurd.com, 12.02.2009) 

GIFTÛBÊJKEREKÎ NUH Ê TIRK LI 
BAL YEKÎTIYA EWROPÎ 

Di 08 Çile 2009 de, balyoza Komara Çêkî 
li bal Yekîtiya Ewropî da zanîn ku 
Yekîtiya Ewropî bi nîşankirina (tayîn) ji 
aliyê Tirkiyê Egemen Bagiş weka 
giftûbêjker dilxweş e (Komara Çêkî 
serokatiya Yekîtiya Ewropî ji Çile 2009 de 
ji bo 6 mehan dabîn « te’mîn » dike). 

Ji Gulan 2005 de, wezîrê tirk ê karên 
derve, Ali Babacan, vî karî dikir. Yekîtiya 
Ewropî dibîne ku baştir e ku kesek ji bo vî 
karî tenê bê nîşan kirin. Mîrza Bagiş di 08 
Çile de weka cîgirê serokê partiya 
desthilatê, AKPê, jî hat nîşan kirin. 

Mîrza Bagiş 38 salî ye, li Amerîka 
xwendiye, parlementerê Istanbulê û 
danişmendê (muşawir) serokwezîrê tirk ji 
bo pêwendiyên derve bû. Ewê ji nuha û 
şûn de beşdar bibe civînên encumena 
wezîran. 

(peyamner.com, 09 û 10.01.2009 ; Milliyet, 

12.01.2009) 

TIRKIYE BOMBEYÊN QEDEXE LI 
KURDISTANA IRAQÊ BI KAR TÎNE 

Di 08 Çile 2009 de, wezîrê hawîrdorê yê 
Kurdistana Iraqê, Dara Muhammed Emîn, 
da zanîn ku Tirkiye bombeyên qedexe, yên 
ku perçe dibin û bi fosfor, di dema 
bombekirina navçeya sînorî ya Kurdistana 
Iraqê de, bi kar tîne. Û wî got ku wezareta 
wî rapporên cihê li ser vê babetê amade 
kirine. 

(aknews.com, 08.01.2009) 

Di 09 Çile de, nimînendeyê hukûmeta 
Kurdistana Iraqê li bal UNê (Rêxistina 
Neteweyên Yekbûyî), Dîndar Zîbarî, da 
zanîn ku bombekirinên Tirkiyê, bi hinceta 
lidûketina PKKê, zararê tînin sîvîlan û got 
ku par UNê ew şermezar kiri bûn. U wî bi 
ser de jî got ku rêxistinên mirovî yên UNê 
alîkariya kesên ku ji van bombekirinana 
direvin dikin û bi rêkûpêk (bi awakî 
muntazam) rapporan ji New York û 
hukûmeta navendî ya Bexdadê re dişînin. 

( rizgari.org , Hiirriyet, 10.01.2009) 

RAPPOREK LI SER MAFÊN MIROY 
LI KURDISTANÊ 

Di 12 Çile 2009 de, şaxa Diyarbekirê ya 
Rêxistina Mafên Mirov li Tirkiyê, IHD, 
konfêranseke çapemeniyê li avahiya xwe, 
li ser pelixandina mafên mirov li 
Kurdistana Tirkiyê di 2008 de, pêk anî. 
Serokê vê rêxistinê, Muharrem Erbey, got 
ku li gora 2007 pelixandinên mafên mirov 
di 2008 de li Kurdistanê bêtir bûne. Bi 
tevayî, 35.992 pelixandin di 2008 de li 
Kurdistanê ji aliyê vê rêxistinê hatine qeyd 
kirin. 

(avestakurd.net, 13.01.2009) 

ŞEŞ BERPIRSIY ARÊN DTPê TÊN 
TAWANBAR KIRIN 

Di 22 Çile 2009 de, dadgeha Dersîmê 6 
berpirsiyarên partiya ku bi awakî ne fermî 
kurdî ye, DTPê, bi 5 meh zîndan tawanbar 
kirin, ji bo ku wan di 2008 de li avahiya 
xwe affîşeke bi kurdî « Bijî Yek Gulan » bi 
dar ve kiri bû (daleqandi bû) ! 

Ev berpirsiyar ev in : Murat Polat, serokê 
şaxa Dersîmê ya DTPê; Ufuk Sûnger, 
Zeki Yddinm, Nurcan Kasun, Huseyin 
Özdenk û Ibrahim Ateş. 

(netkurd.com, 23.01.2009) 

SERSALIYA 25mîn A KUŞTINA 
NECMETTIN BÛYÛKKAYA 
Di 25 û 29 Çile 2009 de, merasîmên 
bîranîna kuştina Necmettin Buyûkkaya 
bûn. Necmettin têkoşerekî kurd ku bi 
merdbûn û welatparêziya xwe navdar bû û 
ku di 1983 de li zîndana Diyarbekirê bi 
hovî hati bû êşkence kirin û kuştin. 


Malbat û hevalên wî li 4 ciyên cihê ev 
merasîm kirin : li ber gora wî li Sêwerekê, 
li Diyarbekirê, Kurdistana Tirkiyê; li 
Stokholmê, li Swêdê, û li Suleymaniyê, li 
Kurdistana Iraqê. Li ber bi sedan kes, 
kesahiyên (şexsiyet) ramyarî (siyasî) yên 
kurdî û hogirên Necmetin li dû hev li ser 
jiyana wî û fedakariya wî ji bo doza kurdî 
peyivîn. 

Di 25 Çile de, sê merasîm çûbûn: Li 
Sêwerekê, rawestinek li ber gora wî bû. Li 
Diyarbekirê, merasîm li eywana werzişê 
(spor) ya şaredariyê bû. Li Stokholmê li 
eywana mezzin a ABL bû. Di 29 Çile de, 
bi beşdarbûna Banû Hêro Ibrahîm Ehmed, 
xanima Celal Talabanî, serokê Iraqê, 
vekirina parkeke bi navê Necmettin 
Buyûkkaya bû. Bi ser de jî, ewê her sal 
bûrseke xwendinê ji Kurdekî Tirkiyê re ji 
aliyê berpirsiyarên ramyarî yên Yekîtî 
Niştimanî Kurdistan (partiya Celal 
Talabanî) bê dayîn. 

(netkurd.com, 25 û 29.01.2009) 

CARDIN PÊTROL LI KURDISTANÊ 

Di 03 Sibat 2009 de, şirketa tirkî TPAO da 
zanîn ku wê pêtrol li Silopî, li Kurdistana 
Tirkiyê, dît. 

Ji du salan de ev şirket li pêtrolê li 200 
ciyên sînorî digerriya. Li dawiyê, wê ew di 
kûrayiya 4.800 m. de dît û di lêgerînê de li 
Xezak û Dargeçitê dewam dike. 
(netkurd.com, 04.02.2009) 

Di 26 Sibat 2009 de, heman (eynî) şirketa 
TPAO mezzintirîn rêzêrva pêtrolê li gundê 
Taştanê, li nêzîkî Diyarbekirê, dît. Di dema 
karên lêgerînê de, miqdara 16 milyon 
bermîl di kûrayiya 1.800 m. de hat dîtin. 
(rizsari.org, serwext.com, 27.02.2009) 

CUHANEKÎ KURD TÊ TAWANBAR 
KIRIN 

Di 04 Sibat 2009 de, nûgihayekî (temenê 
wî ji 18 salî kêmtir) kurd, Y.G., ji aliyê 
dadgeha Adanê bi 3 sal zîndan hat 
tawanbar kirin, ji bo ku wî di Teşrîn 2008, 
di xwepeşandanekê de, kevvir avêti bûn 
polîsan. 

Di mehên dawîn de, nêzîkî 20 cuhanên ji 
18 salî kêmtir cezayên ji 3 heta 10 sal li 
zîndanên Adana û Entabê, ji bo 
xwepêşandanên ji bo Abdullah Öcalan, 
serokê PKKê ku li zîndanê ye, stendin. 
(azady.nl, 04.02.2009) 

PARLEMENTEREKE KURD TÊ 
TAWANBAR KIRIN 

Di 05 Sibat 2009 de, dadgeheke 
Diyarbekirê parlementera kurd Aysel 
Tugluk, ji partiya DTPê, bi 18 sal zîndan, ji 
bo propaganda veqexînxwaz, tawanbar kir. 
Ev yek ji axaftineke ku wê di 2006 de di 
xwepêşandanekê de kiri bû. 

(Milliyet, avestakurd.net, 05.02.2009) 

PA RLEMENTA EWROPÎ 
ERGENEKONÊ ŞERMEZAR DIKE 
Di 11 Sibat 2009 de, encumena karên 
derve ya Parlementa Ewropî bi 65 dengan 
li dijî 4 rappora li ser Tirkiyê û doza 
Ergenekonê (li jor binêre) pejirand (qebûl 
kir). 

Rappor nîşan dide ku Yekîtiya Ewropî 
Tirkiye dehf dide ku hemî çalakiyên 
Ergenekonê li nav sazendeyên dewlê 
aşkere bike û hindikayiyên êtnîkî û olî 
biparêze. 

(netkurd.com, azady.nl, 12.02.2009) 

KONFÊRANSA 100 RONAKBÎRÊN 
KURD Û TIRK LI KURDISTANA 
IRAQÊ : PLATFORMA ABANTÊ 
Di 15 û 16 Sibat 2009 de, nêzîkî 100 
ronakbîrên kurd û tirk, ku li bin Platforma 
Abantê civiyane, li zanîngeha Hewlêrê, li 
Kurdistana Iraqê, beşdar bûn konfêranseke 
bi navê “Bi hev re Lêgerîna Aşîtî û 
Pêşerojê”. Hema bi qasî wan jî ronakbîrên 
kurd ên Iraqê beşdar bûn konfêransê. 

Daxuyaniya dawîn ji 14 xalên ku bangî 
hevkariyê di navbera Kurdistana Iraqê û 
Tirkiyê de dikir pêk hat. Û konfêrans bi 
awakî fireh ji aliyê mêdyayan hat nasandin. 
(Hiirriyet, Milliyet, peyamner.com, 

netkurd.com, avestakurd.net, nefel.com, 

rizsari.org, senve.xt.com, mesoy.com, 16, 

17 û 18.02.2009) 


ŞAREDARÊ ÊLIHÊ TÊ TAWANBAR 
KIRIN 

di 16 Sibat 2009 de, Dadgeha Cezayî ya 
2mîn a Êlihê (Batman), li Kurdistana 
Tirkiyê, şaredarê vî bajarî, Huseyin 
Kalkan, ji partiya ku bi awakî ne fermî 
kurdî ye, DTP, bi salek û sê meh zîndan, ji 
bo handana (teşwîqkirin) dijiminayiyê di 
navbera gelan de, hat tawanbar kirin. 
(netkurd.com, 17.02.2009) 

PARLEMENTEREKÎ KEYN Ê KURD 
TÊ TAWANBAR KIRIN 

Di 17 Sibat 2009 de, parlementerê berê yê 
kurd Hatip Dicle, ji partiya DEPê (îro 
DTP), ji aliyê Dadgeha Cezayî ya llmîn a 
Ankara bi salek û 8 meh zîndan, li gora 
bend 7/2 ya zagona (qanûn) anî-têrrorîst, 
hat tawanbar kirin. 

(netkurd.com, 18.02.2009; avestakurd.net, 

19.02.2009) 

XWESTINA RAKIRINA 

QEDEXEKIRINA TÎPÊN KURDÎ 

Di 19 Sibat 2009 de, koma parlementerî ya 
partiya kurdî DTPê daxwaziyek ji 
parlementa tirkî kir ku qedexekirina tîpen 
(herf) kurdî, X, W û Q, ku di zimanê tirkî 
de nîn in, rake. 

Bi vê hincetê, parlementera DTPê, Gûlten 
Kişanak, konfêranseke çapemeniyê pêk 
anî. Ji dema vekirina kanala têlêvîzyona 
TRT 6 bi zimanê kurdî de, DTP û Kurdên 
din naskirina fermî (resmî) ya zimanê 
kurdî dixwazin. 

AHMET TÛRK LI PARLEMENTA 
TIRKÎ BI KURDÎ DIPEYIVE 

Di 24 Sibat 2009 de, Ahmet Tûrk, serokê 
koma parlementerî ya partiya kurdî DTP, 
di civîneke koma xwe de, li parlementa 
tirkî, bi kurdî peyivî. Kanala têlêvîzyona 
fermî ya tirkî, TRT 3, ku fîlma civînê 
dikişand, weşan rawestand û rojnamevan 
got ku li qora zagona li ser partiyên 
ramiyarî li parlementê, qedexe ye ku mirov 
bi zimanekî ne tirkî bipeyive. 

Hiirriyet, netkurd.com, avestakurd.net, 

azady.nl, serwext.com, 24.02.2009; 

Milliyet, peyamner.com, 25.02.2009) 

Di 25 Sibat de, serokê parlementê, Köksal 
Toptan, Ahmet Tiirk ixtar kir û jê re got ku 
“li gora zagonê, bitenê zimanê tirkî divê ku 
li parlementê bê peyivîn”. Lê serokê 
partiya kurdî HAK-PARÊ, Bayram 
Boyzel, Mîrza Turk pîroz kir, 
daxuyaniyeke çapemeniyê weşand û tê de 
got ku îcar dem hatiye ku mirov xwe bi 
kurdî raveke. 

Ev nûçeya ku mirov şaş dike di 
çapemeniya navneteweyî de hat weşandin. 


(azady.nl, nefel.com, serwext.com, 

25.02.2009; netkurd.com, avestakurd.net, 

rizsari.org, 26.02.2009) 

Di 27 Sibat de, gênêral Metin Gûrak, 
berpirsiyarê servîsa çapemeniyê ya leşkerê 
tirkî, got ku dewlet di warê çandî de dikare 
hin gavan bavêje, lê ku Ahmet Tûrk nikare 
li parlementê bi tirkî bipeyive, ji bo ku ev 
li dijî zagonê ye. 

(avestakurd.net, 28.02.2009) 


KURDISTANA IRAQÊ 


34.851 MALBATÊN PENABER LI 
KURDISTANÊ 

Di 01 Kanûn 2008 de, Hukûmeta Herêma 
Kurdistana Iraqê da zanîn ku nêzîkî 34.851 
malbatên penaber li sê parêzgehên 
Kurdistanê dijîn û ku ji nîvê wan bêtir li 
Duhokê ne : 10.559 malbat li Hewlêrê, 
6.312 li Suleymaniyê û 17.980 li Duhokê. 
Piraniya wan Ereb in, lê Tirkmen, Kurd û 
Asûrî jî hene. 

Bi ser de jî, nêzîkî 1.900 mamosteyên 
zanîngehan, ku li derveyî Kurdistanê dijîn, 
li zanîngehên kurdî yên Herêmê kar dikin. 
Ji kêmasî ve 3.740 xwendekar ji Bexdad, 
Mûsil û dernên din tên. Nêzîkî 25.043 kes, 
ku ji navçeyên din ên Iraqê hatine, li 
Kurdistanê weka karker dixebibin : 14.543 
li Hewlêrê û 9.500 li Duhokê. 
(peyamner.com, azady.nl, 02.12.2008) 

ÇALAKIYÊN JINAN LI DIJÎ 
ZAGONA SÎNORKIRINA PIRJINIYÊ 

Di 01 Kanûn 2008 de, Platforma Jinên 
Kurd kampanyeke wajoyan (imza) li dijî 
zagona (qanûn) nuh, ku di 27 Teşrîn 2008 
de li Parlementa Kurdistanê hat deng dan û 
ku pirjiniyê sînor dike, dest pê kir. Jin 
rakirina, ne sînorkirina, pirjiniyê dixwazin. 
(netkurd.com, rizgari.org, 02.12.2008) 


Di 10 Kanûit 2008 de, seroka partiya 
sosyal-dêmokrat a swêdî, Mona Sahlin, û 
seroka jinên sosyal-dêmokrat ên swêdî, 
Nalîn Pekgûl (Kurdeke Tirkiyê ku li 
Swêdê dijî), nameyek ji her du partiyên 
Kurdên Iraqê, PDK û YNK, re şand û tê de 
xwest ku ew vê zagona li ser sînorkirina 
phjiniyê biguherînin. 

(nefel.com, 28.12.2009) 

SEROKÊ PARLEMENTA KURDÎ LI 
ÎRLANDA 

Di destpêka Kanûn 2008 de, serokê 
Parlementa Kurdistana Iraqê, Adnan Muftî, 
tevî şandekê çû Irlanda Bakur û tê de rastî 
serokê parlementa îrlandî, William Hay, 
hat. Her du alî li hev kir ku pêwendiyên 
xurttir bikin û ji ezmûnên (tecrube) hevdu 
kelk bigirin (istifade bikin). 

(peyamner.com, 04.12.2008) 

ÊRÎŞ LI DIJÎ KURDAN LI 
NAVÇEYÊN EREBKIRÎ 
Di 06 Kanûn 2008 de, têrrorîstek li ber 
akadêmiya polîsê Kerkûkê xwe teqand. 
Kesek mir û 9 jî birîndar bûn. 

(netkurd.com, avestakurd, 06.12.2008) 

Di 07 Kanûn de, çekdarên nenas agir 
berda du Kurdên yezîdî li Mûsilê û ew 
kuştin. 

(peyamner.com, 07.12.2009) 

Di 11 Kanûn de, di roja dawîn a cêjna 
qurbanê de, têrrorîstek xwe li 
xwaringeheke (rêstoran) kurdî li ser riya 
Kerkûk-Hewlêrê xwe teqand. 47 kes mirin 
û 102 jî birîndar bûn. 

(pevcimner. com, netkurcl. com, avestakurd. net, 

nefel.com, _ riz.sari.ors, _ serwext.com, 

11.12.2008) 

Di 15 Kanûn de, 7 Kurdên yezîdî, ku ji 
wan 3 jin, ji aliyê kesên nenas bi berr 
(gulle), li Şengalê, hatin kuştin. 
(peyamner.com, _ avestakurd.net, 

15.12.2008) 

Di 18 Kanûn de, li Kerkûkê, çekdar ketin 
mala seroka Lîga Jinan a Partiya 
Kommunîst a Kurdî, Nehla Huseyn El- 
Şalî, 37 salî, ew kuşt û serê wê jê kir. 
azady.nl, Al-Havat, 18.12.2008; Millivet, 

19.12.2008) 

Di 29 Kanûn de, berpirsiyarê buroya 
civakî ya Yekîtî Niştimanî Kurdistan, Alî 
Sîrwan, ji aliyê çekdarên nenas, li Celawla, 
li nêzîkî Xaneqînê, hat kuştin. 
(avestakurd.net, 29.12.2008) 

Cardin di 29 Kanûn de, yek ji serokên 
mezzin ên êlên (eşîr) kurdî, Şêx Saman El- 
Caf, ji aliyê kesekî nenas li mala xwe, li 
Celawla, hat kuştin. 

(peyamner.com, 30.12.2009) 

Di 31 Kanûn de, erebeyeke bombe ki rî li 
bazara Şengalê teqiya. 4 kes mirin û 50 jî 
birîndar bûn. 

(avestakurd.net, 31.12.2008; aknews.com, 

01.01.2009) 

Di 01 Çile 2009 de, malpera entêmêtê ya 
Aswatul-Iraq da zanîn ku erebeyeke 
bombekirî li ser riyekê li Başûrê bajarê 
Mendelî, teqiya û ku 3 kes birîndar bûn. 
(peyamner.com, 01.01.2009) 

Di 03 Çile de, li Kerkûkê, çekdar ketin 
mala Enwer Muhiddîn Resûl, endamê 
partiya kommunîst a kurdî, û ew kuşt. 
(peyamner.com, 04.01.2009; azady.nl, 

05.01.2009) 


Di 04 Çile de, li ser riya Mendelî- 
Miqdadiyye, bombeyek teqiya. Şivanek hat 
kuştin û yekî din jî birîndar bû. 
(avestakurd.net, 04.01.2009 ) 

Di 05 Çile de, çekdaran agir berda sîvîlan, 
li ser riya Kerkûk-Suleymaniyê. 4 kes hatin 
kuştin û yek jî birîndar bû. Ji nav kuştiyan, 
karbidestekî wezareta hundir a Herêma 
Kurdistana Iraqê, Subhî Hesen 
Muhammed. 

(peyamner.com, 06.01.2009) 

Di 15 Çile de, bombeyek hat avêtin 
avahiya parêzgeha Kerkûkê. Kesek 
birîndar bû. Û li gundekî navçeya 
Sergeranê, polîsê Kerkûkê laşên sê kesên 
nenas dîtin. 

(peyanmer.com, 16.01.2009) 

Di 16 Çile de, erebeyeke bombekirî kesek 
li ser riya Qeretepe-Celewla kuşt. 
(peyamner.com, 16.01.2009) 

Di 20 Çile de, bombeyek li nêzîkî 
mizgeftekê, li Başûrê Rojavaya Kerkûkê 
teqiya. Kesek hat kuştin, yekî din birîndar 
bû û sê erebe hatin têk dan (xerab kirin). 
(peyamner.com, 21.01.2009) 

Di 27 Çile de, erebeyeke bombekirî êrîşî 
avahiya PDKa Mûsilê kir. 4 dergevanên 
ewlehiyê hatin kuştin û 4 jî birîndar bûn. 
(aknews.com, 28.01.2009) 

Di 04 Sibat de, êrîşeke têrrorîst li 
xwaringehekê li Xaneqînê 12 kes kuştin û 
11 jî birîndar kirin. 

(peyamner.com, netkurd.com, avestakurd.net, 

rizsari.ors, 05.02.2009) 

WEZÎRÊ WERZIŞÊ LI GALLES 
Ji 09 heta 10 Kanûn 2008, li Cardiff, 
paytexta Galles (Wales), li Ingilterê, 
konfêranseke navneteweyî li ser werzişê 
(spor) bû. Wezîrê kurd ê werziş û cuhanan, 
Taha Berwarî, tevî şandeke ji Kurdistana 
Iraqê û nimînendeyê Hukûmeta Kurdistanê 
li Skandînavya, beşdarî wê bû. 

Piştî konfêransê, Mîrza Berwarî rastî 
wezîrê çandê yê hukûmeta Galles, 
berpirsiyarê werzişê, Alun Efred Jones, 
hat. 

(peyamner.com, 15.12.2008) 

KONFÊRANSEK LI SER WÊJEYA 
ASÛRÎ 

Di 14 Kanûn 2008 de, konfêransa 5mîn li 
ser wêjeya (edebiyat) asûrî li Suleymaniyê 
bû. Serokê Yekîtiya Asûrî ya Nivîskar û 
Wêjezanan, Nizar Hanna El-Deyranî, da 
zanîn ku ev konêrans sê roj ajot, ku 32 
lêger û pisporên zimanê asûrî, û ronakbîr û 
kesahiyên fermî yên kurdî, beşdarî wê bûn. 

Ev Yekîtî di 1973 de ava bû bû. Serokê wê 
got ku ev konfêrans li bin parastina serokê 
Iraqê, Celal Talabanî, hat pêk anîn û ku 
amanca wê belavkirina wêjeya asûrî li 
Suleymaniyê ye. 

(peyamner.com, 16.12.2008) 

BUSH Û EL-MALIKÎ LIHEVKIRINA 
STRATÊJÎK WAJO KIR 

Di 14 Kanûn 2008 de. serokê amerî kî 
Georg Bush ji nişka ve gihajt Bexdadê. Wî 
bi serokwezîrê iraqî, Nûrî El-Malikî, re 
lihevkirina stratêjîk li ser xwekişandina 
hêdî ya leşkerê amerîkî ji 01 Çile 2009 
heta dawiya 2011 û li ser hevkariya 
ramyarî (siyasî), aborî ... di navbera her du 
welatan de wajo (imza) kir (li bultena me 
ya buhurî binêre). 

Piştre, Mîrza Bush rastî serokê Iraqê, Celal 
Talabanî, û serokê Kurdistana Iraqê, 
Mesûd Berzanî, hat. 

(peyamner.com, _ avestakurd.net, 

14.12.2008; nefle.com, 15.12.2008; 

rizgari.org, 16.12.2008) 

ŞANDEKE KURDÎ LI KAZAKISTANÊ 

Di 15 Kanûn 2008 de, şandeke Kurdistana 
Iraqê çû Kazakistanê û tê re rastî 
berpirsiyarên wezareta kazakî ya karên 
derve hat. Şande ji birêvebirê giştî yê 
wezareta çandê, Şakir Rojbiyanî; 
birêvebirê ragihandinê yê parêzgeha 
Hewlêrê, Hemze Hamîd; birêvebirê 
buroya pêwendiyên derve ya Hukûmeta 
Kurdistanê, Hoşeng Abdulrahman ; serokê 
rêxistina hevaltiya Kurdî-Kazakî, Dr. 
Muhammed Ahmed, û ji pêkaniyên vê 
seredanê, Idrîs Berwarî û Ezîz Bedir Xan, 
pêk hati bû. 


Şande ji aliyê alîkarê yekemîn ê parêzgeha 
Alma-Ata û nimînedeyê wezareta kazakî 
ya karên derve hat pêşwazî kirin. He du alî 
biryar stend ku pêwendiyên xwe xurttir 
bikin. 

(peyamner.com, 16.12.2008) 

DOZA HALABCA 

Di 21 Kanûn 2008 de, li Bexdadê rûniştina 
yekemîn a doza tawanbarkiriyên Halabca 
(bajarekî piçûk ê Kurdistana Iraqê, ku tê de 
di 1988 de 5.000 kes bi gazên şîmîk hatin 
kuştin) bû. 

Tawanbarkiriyê pêşîn Elî Hesen El-Mecîd, 
ku bi navê “Elî Kîmyawî” hatiye nas kirin, 
bû. Ew di doza Enfalê (nijadkujiya kurdî 
ku ji 1987 heta 1989 ajot û ku tê de 
182.000 kes mirin) de jî hati bû tawanbar 
kirin. 

(netkurd.com, rizgari.org, avestakurd.net, 

azady.nl, 21.12.2008) 

TIRKMENÎ Û ASÛRÎ DIBIN 
ZIMANÊN FERMÎ LI KERKÛKÊ 
Di 22 Kanûn 2008 de, encumena 
parêzgeha Kerkûkê biryara Dadgeha 
Destûrî ya iraqî ku tirkmenî û asûrî bike 
zimanên fermî yên Kerkûkê pejirand 
(qebûl kir). 

Di merasîmekê de, du tabloyên ku navê 
parêzgeha Kerkûkê li ser wan bi tirkmenî û 
asûrî hati bû nivîsîn, li kêleka yên bi kurdî 
û erebî, hatin bi dar ve kirin (daleqandin). 
(netkurd.com, avestakurd.net, helwest.com, 

23.12.2008) 

WEZÎREKÎ ÎTALÎ LI KURDISTANÊ 

Di 16 Kanûn 2008 de, serokê Kurdistana 
Iraqê, Mesûd Berzanî, pêşwaziya wezîrê 
dewletê yê îtalî ji bo karên aborî û 
bazarganiyî, Adolfo Orso, û şanda ku pê re 
bû kir. Her du alî irada xwe di xurtkirina 
girêdanên di navbera Herêma Kurdistanê û 
îtalyê de dilniya (te’kîd) kir. 
(peyamner.com, 17.12.2008) 

KURDISTAN TV LI SARAYA 
SEROKÊ TIRKIYÊ ! 

Di 24 Kanûn 2008 de, di dema seredana 
Tirkiyê de, serokwezîrê iraqî Nûrî El- 
Malikî çû saraya serokatiyê ya Çankaya, ji 
bo rasthatina serokê tirk Abdullah Gûl. Ji 
nav mêdyayên ku li sarayê bûn, kanala 
têlêvîzyona Kurdistana Iraqê, Kurdistan 
TV hebû ! 

(Milliyet, aknews.com, netkurd.com, 

nefel.com, rizgari.org, 24.12.2008) 

TUNDÎ LI IRAQÊ : BEXDAD LI JOR 
Û DUHOK LI JÊR 

Di 04 Çile 2009 de, rêxistineke nehukûmî 
(NGO), Rights and Constitutional Liberties 
Organization « RSLO » (Rêxistina Maf û 
Azadiyên Destûrî), rappora xwe li ser 
tundiyê (şiddet) li Iraqê di 2008 de, li ser 
malpera entêmêtê Ip, weşand. 

Rappor dibêje ku jimara kirinên tund li 
Bexdadê, weka teqîn, kuştin, birîndarkirin, 
revandin, hundabûn û teqîna bomban, di 
2008 de gihajt 1419. 

Li Kurdistana Iraqê, rappor kirinên tundiyê 
yên weha di 2008 de li sê bajaran nîşan 
dide : Hewlêr : 66, Suleymaniye : 41 û 
Duhok: 0 

(aknews.com, 05.01.2009) 

SEROKÊ KURDISTANÊ SÊWIYEKÊ 
DIKE KEÇA XWE 

Di 05 Çile 2009 de, serokê Herêma 
Kurdistana Iraqê, Mesûd Berzanî, keçeke 
sêwî, Mewa, kir keça xwe û ewê wê li 
mala xwe xwedî bike. 

Bavê vê zaroka piçûk, mamoste Semed 
Riza, û hemî malbata wê di êrîşa xwekuj 
de, li xwaringeha Kerkûkê, mirin. Ev bûyer 
di 11 Kanûn 2008 de, roja dawîn a cêjna 
qurbanê, ku tê de 47 kes hatin kuştin û 102 
jî birîndar kirin, bû (li jor, êrîşên li dijî 
Kurdan, binêre). 

(KTV, _ 05.01.2009; _ avestakurd.net 

06.01.2009) 


SEROKÊ EWLEHIYA KURDÎ LI 
AMERÎKA 

Di 07 Çile 2009 de, di çarçeva seredana 
xwe Amerîka, serokê ajansa parastinê ya 
Herêma Kurdistana Iraqê, Mesrûr Berzanî, 
rastî alîkarê wezîrê amerî kî yê parastinê, 
Gordon England, hat. 

Mîrza Berzanî ji Mîrza Englad xwest ku 
Amerîka di parastina Herêma Kurdistanê û 
hemî bidestxistinên destûrî û dêmokratîk li 
Iraqê de dewam bike. Li ser pirsa Kerkûkê, 
wî got ku hemî aliyên pêwendîdar divê ku 
xwe girêbidin bend 140 a destûra iraqî. 

Mîrza Englad dilniya (te’kîd) kir ku ewê 
Amerîka piştgiriya Iraqeke dêmokratîk, 
destûrî û fêdêral bike. Ji bo Kerkûkê jî, wî 
got ku ewê welatê wî piştgiriya çareyekê li 
ser bingeha destûra iraqî bike. 
(peyamner.com, 08.01.2009; nefle.com, 

09.01.2009) 

80% JI 200 GORÊN HEVRAYÎ YÊN 
LI BAŞÛRÊ BEXDADÊ KURDÎ NE 

Di 10 Çile 2009 de, birêvcbirê wezareta 
Şehîd û Enfalê li Kurdistana Iraqê, Enwer 
Umer, got ku 200 gorên hevrayî li 
parêzgeha Muthanna, ku paytexta wê 
Samawa ye, li Başûrê Bexdadê, hatin dîtin 
û ku 80% ji wan tê de laşên Kurdan hene. 
Û wî got jî ku li tevayiya Iraqê nêzîkî 400 
gorên hevrayî hene. 

(aknews.com, 10.01.2009) 

SEROKÊ KURDISTANÊ PÊŞWAZIYA 
ŞANDÊ TAYBETÎ YÊ TIRKIYÊ DIKE 

Di 10 Çile 2009 de, serokê Kurdistana 
Iraqê, Mesûd Berzanî, pêşwaziya şandê 
taybetî yê Tirkiyê, Murad Özçelik, kir. Ew 
li ser pêwenidyên aborî, ramyarî (siyasî) û 
civakî di navbera Herêma Kurdistana Iraqê 
û Tirkiyê de peyivîn. Û wan li ser rewşa 
îro ya Iraqê û lihevkirina stratêjîk di 
navbera vî welatî û Amerîka de jî giftûbêj 
kir. 

(nefel.com, 10.01.2009; peyamner.com, 

avestakurd.net, netkurd.com, rizgari.org, 

serwext.com, 11.01.2009) 

CÎGIRÊ NUH Ê SEROKÊ AMERÎKA 
LI KERKÛKÊ 

Di 12 Çile 2009 de, cîgirê nuh ê serokê 
amerîkî, Joe Biden, çû Bexdadê û tê de 
rastî serokê Iraqê, Celal Talabanî, hat. 

Di 13 Çile de, ew çû Kerkûkê û tê de rastî 
parêzgarê wê, Abdurrahman Mustafa, û 
encumena parêzgehê, hat. 

(peyamner.com, _ aknews.com, 

avestakurd.net, netkurd.com, nefel.com, 

13.01.2009; serwext.com, 14.01.2009) 

2008, SALEKE XERAB JI BO 
NAVÇEYÊN SÎNORÎ 

Bomhe ki rinên hergavî yên leşkerên tirkî û 
îranî navçeyên sînorî yên Kurdistana Iraqê 
bûn sedema koçbûna 800 malbatan û 
têkdana (xerabkirin) bexçe, dibistan, xanî û 
kadînan. 

Tirkiye û Iran dilniya (te’kîd) dikin ku 
amanca bombekirinan lidûketina çekdarên 
PKK û PJAKê ye. 

(aknews.com, 15.01.2009) 

Tirkiye û îran lidûketina PKK û PJAKê 
(şaxa îranî ya PKKê) weka behane bi kar 
tînin ji bo ku pêşketina zû ya Kurdistana 
Iraqê rawestînin. Ev yek ji bo ku pêşketina 
wê li ser Kurdên perçeyên din ên 
Kurdistanê kar tê kir (te’sîr kir) û ev her du 
welat gelek ditirsin ku “Kurdên wan” jî 
heman (eynî) tiştî bikin ! 

(Buroya Kurdî) 

SÊ PARÊZGARÊN KURD LI 
INGILTERÊ 

Di 19 Çile 2009 de, parêzgarên her sê 
parêzgehên kurdî, Hewlêr, Suleymaniye û 
Duhok, bi hogiriya Banû Beyan Samî 
Abdul Rahman, nimînendeya Hukûmeta 
Herêma Kurdistana Iraqê li Ingiliterê, li 
Londonê rastî parlementer, Lord û 
rojnamevanan hatin. 

Ev parêzgar rastî “National School of 
Govemment in the UK” jî hatin û her du 
alî biryar stend ku Ingiltere ekîpeke kar 
bişîne Kurdistanê ji bo ku kadroyên idarî 
bigihîne. 

(peyamner.com, 23.01.2009 û 04.02.2009) 


12 JI 53 BALYOZÊN IRAQÎ KURD IN 

Di 20 Çile 2009 de, nimînendeyê koma 
parlementerî ya Hevalbendiya Kurdistanî, 
li parlementa iraqî, Xalid Şwan, da zanîn 
ku 12 ji 53 balyozên (sefîr) iraqî kurd in. 
(peyamner.com, aknews.com, serwext.com, 

21.01.2009) 

NAVENDEKE MÊDYA YA 
SERBIXWE 

Di 2008 de, navenda mêdyaya serbixwe, 
IMCK, rojnamevanên kurd û ereb 
gihandin. Buroya wê di Nîsan 2008 de li 
Suleymaniyê hat vekirin û ew pere ji her 
du rêxistinên hollandî, Press Now û 
Democracy and Media, distîne. 

IMCK ji hukûmeta Herêma Kurdistana 
Iraqê re sê proje pêşniyar kirin : yek ji bo 
baştirkirina pêwendiyên di navbera ramyar 
(kesên siyasî) û rojnamevanan de, yek ji bo 
fêrên pratîk û yek jî ji bo fêrên piştî 
stendina bawemamê (dîplom) «post 
graduate course in joumalisme ». 
(aknews.com, 21.01.2009) 

DU NAVEND JI BO QURBANÊN 
ENFALÊ 

Di 20 Çile 2009 de, Rêxistina Saxiya 
Cihanî li Hewlêrê konfêranseke 
çapemeniyê pêk anî. Amanca wê 
nasandina dayîna vê rêxistinê 750.000 
dolar ji bo avakirina du navendên saxiyê, 
yek li neziki Hewlere u yek ji li neziki 
Suleymaniyê, ji bo qurbanên Enfalê 
(nijadkujiya kurdî ji 1987 heta 1989, ku tê 
de 182.000 kes mirin). 

Berpirsiyara vê rêxistinê, Dr. Naîma El- 
Qesr, got ku ewê hukûmeta hollandî 85% û 
hukûmeta Kurdistana Iraqê 15% ji 
masrafên van navendan bidin û ku ewê 
4.000 kes karibin ji xizmetên wan kelk 
bigirin (istifade bikin). 

(peyamner.com, 21.01.2009) 

KONGREYA TOLÊRANSA CIHANÎ 
Ji 20 heta 22 Çile 2009, Kongreya 
Tolêransa (hevdu pejirandin) Cihanî li 
Hewlêrê bû. Li bin slogana « Pejirandina 
Yê Din li Iraqê», ew bi amadebûna 
nimînendeyên ol û mezhebên cihê û 

rêxistinên civaka sîvîl, mêdya û kesahiyên 
felsefî, çandî û huqûqî, pêk hat. 

Çar «atelier» (komên xebatê) hatin 
damezrandin: «rola olê di lihevhatina 
neteweyî li Iraqê de - Xutba înê weka 
nimûne », «Welatvanî û ragihandin », 

« Rêforma bernameya dibistanî », « Nirx û 
idêalên hevrayî ». 

(peyamner.com, 22.01.2009) 

ŞANDEKE ÎRANÎ LI KURDISTANÊ 

Di 21 Çile 2009 de, şandeke îranî bi 
serokatiya alîkarê wezîrê îranî yê karên 
derve, Hasan Kaşkavî, çû Kurdistana Iraqê 
û tê de rastî serok Mesûd Berzanî û piştre 
serokwezîr Nêçîrvan Berzanî hat. Her du 
alî li ser xurtkirina hevkariya xwe di warên 
aborî, pîşesaziyî (sina’et) û bazarganiyî de, 
û li ser rewşa îro ya Iraqê giftûbêj kir. 
(peyamner.com, 21 û 22.01.2009, 

aknews.com, 22.01.2009) 

SEROK BERZANÎ BI ÊLÊN EREBÎ 
RE LI MÛSILÊ 

Di 21 Çile 2009 de, serokê Kurdistana 
Iraqê, Mesûd Berzanî, serokên êlên (eşîr) 
ereb ên parêzgeha Mûsilê vexwendin 
Hewlêrê. Wî ji wan re got ku ewê 
Kurdistana Iraqê bibe ciyê pêşwaziyê ji bo 
hemî Iraqiyên ku ji tundiyê (şiddet) li 
beşên din ên Iraqê direvin û ku ji 25.000 
malbatên cîhil bêtir pena bûne Kurdistanê. 
Wî tawanên ku Kurd dixwazin çavdêriya 
(kontrol) Mûsilê bikin ne pejirandin : « Tu 
xwestineke me li Mûsilê nîn e ». Mûsil ciyê 
hemî êtnî û civakên olî yên Iraqê - Kurd, 
Ereb, Tirkmen, Asûrî û Kildanî - ye. Mûsil 
nimûneyeke hevjiyana aşîtiyane û 
tolêransê (hevdupejirandin) ji bo hemî van 
civcikan e », wî bi ser de got. 
(peyamner.com, 22.01.2009) 

SEROK BERZANÎ LI BAL KURDÊN 
YEZÎDÎ 

Di 21 Çile 2009 de, serokê Kurdistana 
Iraqê, Mesûd Berzanî, çû Şêxanê, cîgeha 
Kurdên yezîdî, lê ku li navçeya erebkirî ya 
Kurdistanê ye. Wî tê de civîneke mezzin 
kir û got ku « Yezîdî Kurdên resen in. Ew 


bi kurdî du ’a dikin. Ola wan cihê ye, lê ew 
ji neteweyê kurd in ». U wî bi ser de jî got 
ku eger Yezîdiyek xwe weka kurd nebîne, 
ew pirsa wî ye. 

(peyanmer.com, _ netkurd.com, 

avestakurd.net, nefel.com, 22.01.2009) 

13 WELAT KONSULXANEYÊN WAN 
LI KURDISTANÊ HENE 

Di 23 Çile 2009 de, serokê buroya 
hukûmeta Kurdistana Iraqê ji bo 
pêwendiyên derve, Fellah Mustafa, da 
zanîn ku 13 welat (ku ji wan Almanya û 
Fransa) konsulxaneyên xwe li Kurdistanê 
vekirine. 

(aknews.com, 24.01.2009) 

ŞANDEKE ÇANDÎ YA KURDÎ LI 
MISRÊ 

Di 25 Çile 2009 de, wezîrê kurd ê çandê, 
Felekeddîn Kakeyî, û wezîrê perwerda 
bilind, Idrîs Hadî, tevî şandekê çûn Qahirê, 
Misrê. 

Şande ji aliyê wezîrê misrî yê çandê, Farûq 
Husnî, hat pêşwazî kirin. Her du alî li ser 
hevkariya di warên hunerî û çandî de û 
imkana rasthatinên din li ser vê babetê 
giftûbêj kirin. 

(peyamner.com, 25.01.2009) 

DOZA KURDÊN FEYLÎ 

Di 27 Çile 2009 de, li Bexdadê doza 
Kurdên Feylî (şîî), bi serokatiya dadmend 
Reûf Reşîd, dest pê kir. 

Rêxistinên navneteweyî yên cihê şîmane 
(texmîn) kir ku nêzîkî miylonek Kurdên 
feylî di navbera salên 1970 û 1990 de hatin 
sirgûn (cîhil) kirin. Ew li Bexdadê û li 
parêzgeha Dyala, li dora Xaneqîn û 
Mendelî, dijîn û zaravekî pehlewanî 
dipeyivin. 

(aknews.com, 27.01.2009) 

ÇARENÛSA KURDÊN MÛSILÊ 
Di 26 Çile 2009 de, berpirsiyarê şaxa 
Mûsilê ya Yekîtî Niştimanî Kurdistan, 
Kemal Axa, da zanîn ku ji 2003 de ji 2.500 
Kurdên Mûsilê bêtir ji aliyê têrrorîstan 
hatin kuştin û ku ji 40-45.000 malbatên 
kurdî bêtir jê reviyan. 

(netkurd.com, 27.01.2009) 

KUŞTINA JINAN LI KURDISTANÊ 

Di 28 Çile 2009 de, berdevkê wezareta 
mafên mirov ya Kurdistana Iraqê, Nazim 
Dilbend, da zanîn ku di 2008 de 117 jin li 
Kurdistanê hatin kuştin û ku 333 bi 
xweşewitandinê mirin. 

(netkurd.com, 29.01.2009) 

SEREDANÊN SEROK BERZANÎ 
KUWEYT Û QATARÊ 
Di 02 Sibat 2009 de, bi vexwendina 
(dawet) hukûmeta Kuweytê, serokê 
Kurdistana Iraqê, Mesûd Berzanî, tevî 
şandekê çû vî welatî û tê de rastî mîrê 
Kuweytê, wezîr û berpirsiyarên abor û 
berhemanînê hat. Piştre, ew rastî jimarke 
balyozên (sefîr) ereb hat û bi wan re li ser 
hevaltiya di navbera Kurd û Ereban de 
peyivî. 

(peyamner.com, 04.02.2009; netkurd.com, 

rizgari.org, 06.02.2009) 

Di 07 Sibat 2009 de, serok Berzanî çû 
Qatarê û tê de rastî serokwezîr Hemed Bin 
Casim Bin Cebir El-Sanî û çend wezîran, 
ku ji wan ê ênêrjiyê (sûtemenî), 
Muhammed Bin Salih El-Sade, hat. 

Di 08 Sibat de, lihevkirinek di navbera her 
du aliyan de, li wezareta karên derve ya 
Qatarê, li ser hevkarî, avakirin, çandin, 
tûrîsm û firrînê, hat wajo (imza) kirin. 
(peyamner.com, 08 û 09.02.2009; 

aknews.com, 09.02.2009) 

LIHEVKIRIN DI NAVBERA ODEYÊN 
BAZARGANIYÊ YÊN KURDISTAN Û 
LÎMÛZÎNÊ, LI FRANSA, DE 
Di 03 Sibat 2009 de, lihevkirinek di 
navbera odeyên bazarganiyê yên 
Kurdistana Iraqê û parêzgeha fransî 
Lîmûzînê de li Hewlêrê hat wajo (imza) 
kirin. Ev lihevkirin di warên aborî, hunerî, 
çandinî ... de ye. 

(peyamner.com, 04.02.2009) 

JI MERIVÊN OLÎ RE QEDEXEKIRINA 
BERHEVKIRINA PERE 

Di 03 Sibat 2009 de, wezîrê weqfên olî li 
Kurdistana Iraqê, Şêx Muhammed Şakelî, 


ji imaman re qedexe kir ku ji xelk pere 
berhev bikin ji bo avakirin û nuhkirina 
mizgeftan. 

(avestakurd.net, 06.02.2009) 

SEROKWEZÎRÊ KURD HUKÛMETA 
IRAQÎ TAWANBAR DIKE 

Di 07 Sibat 2009 de, serokwezîrê 
Kurdistana Iraqê, Nêçîrvan Berzanî, 
hukûmeta iraqî bi tecrubekirina bikaranîna 
hêzên leşkerî ji bo çavdêrîkirina (kontrol) 
navçeya kurdî ya erebkirî ya Kerkûkê 
tawanbar kir. 

(Milliyet, peyamner.com, rizgari.org, 

09.02.2009) 

WEZÎRÊ IRAQÎ YÊ PÊTROLÊ 
KURDAN TAWANBAR DIKE 

Di 08 Sibat 2009 de, wezîrê iraqî yê 
pêtrolê, Huseyn El-Şaristanî, cardin 
Hukûmeta Herêma Kurdistana Iraqê 
tawanbar kir û got ku lihevkirinên li ser 
pêtrolê ku vê hukûmetê bi şirketên biyanî 
re wajo (imza) kirine “illêgal” in. 

Di 2007 û 2008 de, hukûmeta Kurdistanê 
15 kontrat bi berhemaniyên biyanî re wajo 
(imza) kirin. Ev yek pirs bi hukûmeta 
navendî ya Bexdadê re derxistin. 

SEMÎNEREK LI SER FILLEYAN 
Di 09 Sibat 2009 de, Kluba Malbatî ya 
Xanenişînan (teqa’ud) wezîrê karên civaka 
sîvîl li Kurdistanê, Georges Mansûr (fille), 
vexwend taxa fille ya Eyn Kawa, li 
Hewlêrê, ji bo ku semînerek li ser tevgera 
civaka sîvîl li Kurdistanê û rola rêxistinên 
kildanî, suryanî û asûrî bike. 
(peyamner.com, 10.02.2009) 

KONFÊRANSEK LI SER JINAN 
Di 11 û 12 Sibat 2009 de, li Hewlêrê 
konfêransek bi navê «Ber bi xurtkirina 
statuya jinê li navendên biryarê“ bû. 

Konfêrans bi amadebûna serokê 
Parlementa Kurdistana Iraqê, Adnan Muftî, 
û jimareke mezzin ji wezîr, berpirsiyarên 
ramyarî (siyasî) û rêxistinên jinan bû. 
(netkurd.com, 12.02.2009) 

WEZÎRÊ ÎRANÎ YÊ KARÊN DERVE 
LI KURDISTANÊ 

Di 12 Sibat 2009 de, wezîrê îranî yê karên 
derve, Manûşahr Muttekî, tevî şandekê ji 
aliyê serokê Kurdistana Iraqê, Mesûd 
Berzanî, hat pêşwazî kirin. Berê rojekê, ew 
li Bexdadê rastî serokê Iraqê, Celal 
Talabanî, û berpirsiyarên din ên ramyarî 
hat. 

(peyamner.com, netkurd.com, 12.02.2009) 

DERXISTINA 200 KARBIDESTÊN OLÎ 
YÊN KURD LI KERKÛKÊ 
Di 16 Sibat 2009 de, birêvebirê weqfa olî 
ya Kerkûkê, Mustafa Huseyn, da zanîn ku 
Weqfa Olî ya Sunnî li Bexdadê 200 
karbidestên olî yên kurd li Kerkûkê ji kar 
derxistin. 

(peyaniner.com, 17.02.2009) 

KONFÊRANSEK LI KURDISTANÊ LI 
SER XUTBEYAN LI MIZGEFTAN 
Ji 16 heta 18 Sibat 2009, bi înîsyatîva 
serokwezîrê Kurdistana Iraqê, Nêçîrvan 
Berzanî, konfêranseke sêrojî, bi navê „Ber 
bi xutbeyên nûjen li Herêma Kurdistanê“, 
li Hewlêrê bû. 

Bi amadebûna werokwezîr û berpirsiyarên 
ramyarî yên din, ji 400 kesên olî, ku hin ji 
wan fille û yezîdî bûn, bêtir beşdarî vê 
konfêransê bûn. 

Wezîrê kurd ê karên olî, Muhammed 
Şakelî, ji kesên olî re got ku divê xutbe 
hestê (hiss) tolêrans (hebdupejirandin) û 
bihevrejiyanê kûr bike û ku amanca sereke 
ya vê konfêransê nîşandana xêzên giştî yên 
xutbeyan li mizgeftan e, ji bo ku ew xwe li 
gora guherandinên dema me biguherînin. 

Mîrza Şakelî got jî ku divê ku mamosteyên 
ola misilman li ser mafên mirov, nemaze li 
ser mafên jinê, israr bikin. Li dawiyê, wî 
got ku tukes nikare mizgeftê ji bo 
berjewendiyên xwe yên partiya siyasî yan 
şexsî bi kar bîne. 

Piştre, serokwezîrê kurd, Nêçîrvan 
Berzanî, peyivî û got ku Kurd li hemberî 


pirsên girîng, nemaze yên civakî, 
rawestiyane û ku divê ku ew wan bişikînin 
ji bo ku civakê, weka li welatên pêşketî, 
pêş de bibin. 

(netkurd.com, 17.02.2009; peyamner.com, 

18.02.2009) 

VEKIRINA KONSULXANE YEKE 
ALMANÎ LI KURDISTANÊ 

Di 18 Sibat 2009 de, wezîrê alman ê karên 
derve, Frank Walter Steinmeier, tevî 
şandekê û wezîrê Iraqê yê karên derve, 
Hoşyar Zîbarî, gihajt Hewlêrê. Ew ji aliyê 
serokê Kurdistanê, Mesûd Berzanî; 
serokwezîr Nêçîrvan Berzanî û serokê 
Parlementa Kurdistanê, Adnan Muftî, hat 
pêşwazî kirin. Berê rojekê, ew li Bexdadê 
bû û tê de rastî serokwezîrê iraqî Nûrî El- 
Malikî û wezîrê iraqî yê karên derve, 
Hoşyar Zîbarî, hati bû. 

Piştre, bi amadebûna Nêçîrvan Berzanî, 
Hoşyar Zîbarî û gelek berpirsiyarên 
ramyarî, Mîrza Steinmeier konsulxana 
almanî li Hewlêrê vekir. 

(peyamner.com, netkurd.com, nefel.com, 

azady.nl, serwext.com, amude.com, 

18.02.2009; rizgari.org, 19.02.2009) 

ŞANDEKE KURDÎ LI KAMPA MIRINÊ 
YA AUSCHWITZ, LI POLONYA 
Di 18 Sibat 2009 de, bi vexwendina serokê 
herêma polonî ya Malopolska, Marek 
Nwara, wezîrê tûrîsmê yê Kurdistana 
Iraqê, Nemrûd Bayto Yûhanna (fille), û 
nimînendeyê hukûmeta Kurdistana Iraqê li 
Polonya, Ziyad Reûf, çûn seredana muzeya 
Auschwits-Birkenau, ya kampa civandinê 
ku naziyên alman tê de milyon û nîvek kes, 
ku piraniya wan Cihû bûn, kuştin. Ew ji 
aliyê alîkara birêvebira Muzeyê ji bo 
perwerdê, Banû Krystyna Oleksy, hatin 
pêşwazî kirin. 

Mîrza Yûhanna ji Banû Oleksy re 
nijadkujiya kurdî, Enfal, ku tê de ji 1987 
heta 1989 180.000 kes ji aliyê mirovên 
Saddam Huseyn hatin kuştin, û êrîşên bi 
çekên şîmîk li ser bajarê Halabca di 16 
Adar 1988 de, ku ji 5.000 kes bêtir kuştin, 
gotin. 

(Krg., peyamner.com, 24.02.2009) 

ŞANDEKE KURDISTANÊ LI 
BAVARYA, LI ALMANYA 
Di 18 Sibat 2009 de, şandeke Kurdistana 
Iraqê, bi serokatiya cîgirê serkwezîrê 
Kurdistanê, Umer Fettah, çû Bavarya, li 
Almanya. Ew ji aliyê serokê bavarî yê 
karên aborî û bazarganiyî li Rojhilata 
Navîn hat pêşwazî kirin. Amanca seredanê 
lihevkirin li ser pêwendiyên aborî di 
navbera her du aliyan de û li ser 
berhemanînê li Kurdistanê bû. 
(peyamner.com, 19.02.2009) 

KURDEK DIBE WEZÎRÊ IRAQÎ YÊ 
DADIYÊ 

Di 19 Sibat 2009 de, dadmendekî (hakim) 
kurd, Dara Nûreddîn, ji aliyê parlementa 
iraqî li Bexdadê weka wezîrê iraqî yê 
dadiyê (edalet) hat hilbijartin. 

(netkurd.com, 19.02.2009) 

NAMEYEK JI ENDAMEKÎ 
PARLEMENTA ERMENISTANÊ 
Di Sibat 2009 de, piştî danîna pergala 
(nizam) „kota“ li gora êtniyên ku li 
Kurdistanê dijîn, parlementerekî ermenî li 
Parlementa Kurdistana Iraqê hat hilbijartin. 
Ev biryar di 12 Tîrmeh 2008 de, di 
rûniştineke awarte (istisnaî) ya vê 
parlementê de, hat stendin. 

Piştî vê yekê, Parlementa Ermenistanê û 
revenda (diaspora) ermenî li Fransa 
dilxweşiya xwe ravekir. Endamekî 
Parlementa Ermenistanê, Arminag 
Abrahamian, nameyeke pirr germ li ser vê 
babetê ji serokê Parlementa Kurdistanê re 
şand. Evê dawîn jî bi germî bersîva wî da. 
(peyamner.com, 23 û 25.02.2009) 

SEROKWEZÎRÊ KURD LI KORÊYA 
BAŞÛR 

Di 23 Sibat 2009 de, serokê Iraqê, Celal 
Talabanî, tevî şandeke ku serokewezîrê 
Kurdistana Iraqê, Nêçîvan Berzanî, û 
berpirsiyarên din ên kurd jî tê de hebûn, çû 
Sêûlê, li Korêya Başûr. 

Di 24 Sibat de, protokoleke hevkariyê ji 
aliyê wezîrê kurd ê kaniyên xwezayî 
(tabîî), Aştî Horamî, li ser birêvebirina 


karên firehkirina Firokexana Navneteweyî 
ya Hewlêrê ji aliyê hukûmeta korêyî, wajo 
(imza) kir. Şirketên avakirin û têknolojiyê, 
û endaz (muhendis), ewê projeyên vê 
firokexanê bi cî bînin. 

(peyamner.com, 24.02.2009; netkurd.com, 

25.02.2009) 

GERRA EWROPÎ YA SEROKÊ 
KURDISTANÊ 

îtalya 

Di 26 Sibat 2009 de, serokê Kurdistana 
Iraqê, Mesûd Berzanî, tevî şandekê, ji aliyê 
serokwezîrê îtalî, Silvio Berlusconi, hat 
pêşwazî kirin. Wan xurtkirina pêwendiyên 
di nav her du aliyan de giftûbêj kir. Mîrza 
Berzanî rastî serokê encumena îtalî ya 
parlementa welatên NATO û wezîrê îtalî 
yê bazarganiyê hat. 

(peyamner.com, _ netkurd.com, 

avestakurd.net, nefel.com, 26.02.2009) 

Di 27 Sibat de, Mîrza Berzanî rastî cîgirê 
parlementa îtalî, Alberto Dini, û serokê 
encumena karên derve ya vê parlementê 
hat. Piştre, ew li Vaticanê, ji aliyê Papa 
Benedict XVI hat pêşwazî kirin. Papa 
pesna Herêma Kurdistana Iraqê da û got ku 
ew „nimûneyeke tolêrans û hevjiyana 
aşîtiyane di navbera civatên cihê cle“ ye û 
ku ew hêvî dike ku welatên din ên 
Rojhilata Navîn li dû vê nimûnê biçin. 
(nefel.com, 27.02.2009; peyamner.com, 

netkurd.com, avestakurd.net, nefel.com, 

serwext.com, 28.02.2009) 

Dûmahîka gerra ewropî ya serok Berzanî 
ewê di bultena me ya wêbê de bê weşandin 
(Buroya Kurdî, 28.02.2009) 

SUNNETKIRINA JINAN LI 
KURDISTANÊ 

Sunnetkirina jinan li hin navçeyên 
Kurdistanê dibe. Kampanyake 
navneteweyî li dijî wê ji aliyê rêxistina 
WomenAid, ku li Swêdê ye û ku seroka wê 
Banû Bayan Sanih e, tê ajotin. 
Rojnamevan Gabar Çiya, ji EuroKurd 
Human Rights - www. eurokurcl.net , pê re 
li ser vê babetê hevpeyvîn kir. 

(Zaratlioustra News, 25.02.2009) 


Bultena sêmehîya agahdariyê - N° 47 Adar 2009 


Rûpel 20 
















Di Sibat 2009 de, fotografê rojnama 
amerîkî Washington Post, Andrea Bruce, 
Xelata lmîn a Navneteweyî ya „Fotografê 
Salê“ ji aliyê Rêxistina Fotografên 
Nûçeyan ya Saraya Sipî (White House 
Photographer Association), ji bo fotoyên 
xwe li ser sunnetkirina keçên cuhan ên 
kurd, stend. 

Andrea Bruce fotoyên sunnetkirina keçeke 
kurd a 7 salî, Şîlan Enwer Umer, li Tuz 
Xurmatû, li navçeya erebkirî ya Kurdistana 
Iraqê, stendi bûn. 

(netkurd.com, 27.02.2009) 


KOMEKE XEBATÊ LI SER ZAGONA 
KAR 

Di 28 Sibat 2009 de, komeke xebatê 
(atelier) ya 4 rojî li Hewlêrê ji aliyê 
Encumena Sendîkayên Brîtanî yên Kar bû. 
Hemî konfêransker ji Ingilterê hati bûn û li 
ser baştirkirina mercên jina karker, 
derhûdiyên (garantî) kar, pêşdebirina 
hawîrdora kar û zagonên (qanûn) kar 
peyivîn. 

(peyamner.com, 28.02.2009) 

BOMBEKIRINA KURDISTANA 

IRAQÊ 

Di 04 Kanûn 2008 de, topên îranî ji nuh de 
navçeya sînorî ya Suleymaniyê, li 
Kurdistana Iraqê, bombe kir. Bombekirin ji 
êvara 04 Kanûn heta roja din, 05 Kanûn, 
ajot. Gundên qezayê Sangasar hatin têk 
dan (xerab kirin) û rûniştevanên wan 
reviyan. 

(azady.nl, 05.12.2008) 

Di 11 Kanûn de, gundên qezayê Zarawa, 
parêzgeha Suleymaniyê, û çiyayên li dora 
wan bi xurtî hatin bombe kirin. Kesek 
birîndar bû û zararên maddî yên giran bûn. 
(peyamner.com, _ netkurd.com, 

avestakurd.net, 12.12.2008) 

Di 13 Kanûn de, çiyayên Qendîl û 
Xarkurkê û gundên Rêzgev, Marêdûyan û 
Qirnakevê du katjmêran (saet) hatin bombe 
kirin. Du dibistan, bexçe, rez û kerî zararên 
mezzin dîtin. 

(netkurd.com, 14.12.2008) 

Di 07 Çile 2009 de, di heman (eynî) roja 
bombekirina leşkerê tirkî de, topxana îranî 
navçeya Sangasarê bombe kir (li jor, li 
Kurdistana Tirkiyê binêre). 


KURDEK JI SEDEMA „BLOG“EKÊ 
TÊ GIRTIN 

Di 21 Kanûn 2008 de, li gora malpera 
„mukriannews“, xwediyê „bolg“ekê li 
Mahabadê, Dawûd Azadfer, hati bû birin 
dadgehê û piştre zîndanê, ji sedema nivîsên 
xwe yên di vê blogê de. 

(avestakurd.net, 24.12.2008) 

DI 2008 DE ÎRANÊ 370 KURD 
KUŞTIN 

Di destpêka Çile 2009 de, Rêxistina Mafên 
Mirov li Kurdistana Iranê rappora xwe ya 
2008 weşand. Wê da zanîn ku di 2008 de 
desthilatên îranî 370 Kurd, ku ji wan, 11 
jin û 2 zarok, kuştin. Bi ser de jî, 25 
rojname û kovarên kurdî hatin qedexe 
kirin. 50 jinên kurd, ku qurbanên tundiyê 
(şiddet) bûn, xwe kuşt. 

(avestakurd.net, serwext.com, 08.01.2009) 

RAPPORA HUMAN RIGHTS WATCH 
LI SER KURDISTANÊ 

Di 09 Çile 2009 de, Human Rights Watch, 
rêxistineke amerîkî ya serbixwe, rapporeke 
24 rûpelî li ser rewşa Kurdistana Iranê, bi 
navê “Iran : Freedom of Expression and 
Association in the Kurdish Regions” (Iran : 
Azadiya Ravekirin û Xwepêkanînê li 
Navçeyên Kurdî) weşand. 

Rappor ravedike ku çawa desthilatên îranî 
zagonên (qanûn) li ser ewlehî, çapemenî û 
warên din bi kar tîne ji bo ragirtin û 
tawanbarkirina Kurdên Iranê, bitenê ji bo 
ku ew tecrube dikin ku mafê xwe yê 
azadiya ravekirin û xwepêkanînê bi cî 
bînin. Ew dibêje ku ev pelixandin ji dema 
hatina serokê îranî, Mahmûd Ahmedî 
Nejad, di Tebax 2008 de gelek xurttir 
bûye. 

(peyamner.com, 09.01.2009; aknews.com, 

amude.com, _ 10.01.2009; azady.nl, 

27.01.2009; peyamner.com, 05.02.2009) 

KURDEK BI 20 SAL ZÎNDAN TÊ 
TAWANBAR KIRIN 

Di 13 Çile 2009 de, dadgeheke şoreşgerî 
ya îranî çalakvanekî ramyarî (siyasî) yê 
kurd, Jibarîl Xosravî, bi 20 sal zîndan, ji bo 
endambûna partiyeke illêgal, tawanbar kir. 
Xosravî par li Sinê, li Kurdistana Iranê, di 
dema xwepêşandanên mezzin û pevçûnên 
bi hêzên ewlehiyê re de hati bû ragirtin. 
(peyamner.com, 13.01.2009; azady.nl, 

14.01.2009) 

QEDEXEKIRINA ROJNAMEYEKE 
KURDÎ 

Di Çile 2009 de, rojnama nîv-mehî ya 
kurdî, Rojhilat, hat qedexe kirin. 
Berpirsiyarê wê, Muhammad Alî Tawfîqî, 
da zanîn ku rojnamê di hejmara xwe ya 
dawîn de gotareke ku awayên aşîtiyane û 
riya dyalogê ji bo dîtina çareyekê ji pirsa 
kurdî re diparastin weşandi bû. 
(peyamner.com, 13.01.2009; netkurd.com, 

serwexi.com, 14.01.2009) 

KURDEK JI ALIYÊ POLÎSÊ DIZZÎ 
YÊ ÎRANÎ TÊ KUŞTIN 

Di 15 Çile 2009 de, Encumena Hevkariya 
Partî û Rêxistinên Kurdistanê li Hollanda 
daxuyaniyek li ser kuştina Kurdekî Iranê, 
Haşim Ramazan, 42 salî, ji aliyê polîsê 
dizzî yê îranî, Ittilaat, weşand. 

Haşim Ramazan ji bo çarekirina karekî 
xwe çû bû Dadgeha Şoreşgerî ya Isalmî ya 
Mahabadê. Dergevanan ew ragirt û bir 
Ittilaatê. Piştî çend rojan, Ittilaatê malbata 
wî agahdar kir ku laşê wî li nexweşxana 


Urmiyê, li Kurdistana îranê, ye. Bi ser de 
jî, wê ji malbatê re qedexe kir ku îlan bike 
ku Haşim Ramazan hat kuştin (wê diviya 
bû ku bêje ku ew ji sedema nexweşiyekê 
mir) û ku laşê wî bibe Mahabadê. 
(rizsari.org, 15.01.2009) 

SÊ KURDÊN CUHAN HUNDA DIBIN 
Di 18 Çile 2009 de, du xwendekarên kurd, 
Rahîm Mohammad û Mohammad Sadegî, 
û Kurdekî cuhan ê 18 salî, Behzad, li 
Ravansarê, li Kurdistana Iranê, bê ku tukes 
giliyê wan kiribe, hatin ragirtin. Ji wê gavê 
de, tu nûçe ji wan nîn e. 

(azady.nl, 27.01.2009) 

KURDEK BI HUKMÊ ÎDAMÊ TÊ 
TAWANBAR KIRIN 

Rêxistina Mafên Mirov li Iranê da zanîn ku 
ramyarekî (siyasî) kurd, Ehsan Fetahyan, ji 
bajarê Kirmanşahê bi hukmê îdamê, ji bo 
endambûna partiyeke kurdî ku li dijî rejîma 
îranî dixebite, li gora bend 186 a zagona 
islamî, hat tawanbar kirin. 

(avestakurd.net, 02.02.2009) 

PJAK LI SER LÎSTA TÊRRORÎST A 
AMERÎKA 

Di destpêka Sibat 2009 de, alîkarê 
danişmendê (muşawir) amerîkî yê servîsên 
dizzî yên malî û têrrorîsmê, Stuart Lawey, 
da zanîn ku Amerîka PJAK danî ser lîsta 
têrrorîst, ji bo ku ev partiya ku şerrekî 
çekdarî li Kurdistan Iranê dike ji aliyê 
PKKê hatiye damezrandin. 

PKK ji zû de li ser lîsta têrrorîst a Amerîka 
ye, lê PJAK bitenê li bin serokê nuh 
Obama hat danîn ser lîstê. 

(netkurd.com, 04.02.2009; peyamner.com, 

avestakurd.net, rizgari.org, 05.02.2009) 

DU ENDAMÊN PKKê BI HUKMÊ 
ÎDAMÊ TÊN TAWANBAR KIRIN 

HPG, organa leşkerî ya PKKê, da zanîn ku 
du çekdarên wê, Kemal (Ramazan 
Muslûm) û Baran (Ferhat Çaliş), ji aliyê 
dadgeheke îranî bi hukmê îdamê hatin 
tawanbar kirin. Ew di 28 Hezîran 2008 de 
ji aliyê hêzên îranî, dema ku ew birîndar bû 
bûn, hati bûn ragirtin. 

(avestakurd.net, 23.02.2009) 

KURDEK TÊ ÎDAM KIRIN 

Di 28 Sibat 2009 de, Kurdek ji ola „Ahlê 
Haq“ yan „Yarsan“, Mehdî Qaimzade, li 
zîndana navendî ya Urmiyê, bi tawana 
çalakiyên bitehlike hat îdam kirin. 

Berê 4 salan, Qaimzade tevî sê hogirên 
xwe yên olî, di pevçûneke çekdarî de hati 
bû girtin. Ew ewqas hati bû êşkence kirin 
ku lingê wî yê rast felc bû. Her sê kesên 
din cezayê 13 sal zîndan stend. 

Rêxistinên navenetewyî, Kommisarya 
Bilind a Mafên Mirov û Encumena Mafên 
Mirov a Yekîtiya Ewropî, Human Rights 
Watch û Amnesty International bi vê yekê 
hatin agahdar kirin. 

(peykeiran.com, _ pezhvakeiran. com, 

hrdai.blogsport.com, gozaar.org, azady.nl, 

01.03.2009) 


XWENDEKAREK BI HUKMÊ ÎDAMÊ 
TÊ TAWANBAR KIRIN 

Di 28 Sibat 2009 de, xwendekarekî kurd, 
Habîbollah Latîfî, 26 salî, ji bo kirina şerrê 
çekdarî bi hukmê îdamê hat tawanbar kirin. 
Ew bi şerrê li dijî Xwedê, bi hevkariya 
PJAKê, hatiye tawanbar kirin. 

Ew di Teşrîn 2007 de li Sinê hati bû 
ragirtin. Li gora parêzerên wî, wî piştgiriya 
xwe ji PJAKê re îtiraf kiri bû, lê bikaranîna 
tundiyê (şiddet) inkar kiri bû. 

(azady.nl, _ 01.03.2009 ; _ Hiirriyet, 

02.03.2009) 


KURDISTANA SÛRIYÊ 


BERPIRSIYAREKÎ RAMYARÎ TÊ 
TAWANBAR KIRIN 

Li gora Encumena Kurdî ya Mafên Mirov 
li Sûriyê, dadgeha leşkerî ya Qamişlî, li 
Kurdistana Sûriyê, sekreterê giştî yê 
Partiya Kurdî ya Çep a Sûriyê, Muhammed 
Mûsa, bi sê meh zîndan tawanbar kir. 

Mîrza Mûsa li Şamê di 19 Tîrmeh 2008 de 
hati bû ragirtin û piştre, heta derketina 
biryara Dadgeha leşkerî ya Qamişlî, hat 
berdan. 

(avestakurd.net, 04.12.2008) 

UN Û MAFÊ KURDÊN SÛRIYÊ YÊ 
PERWERDÊ 

Di 15 û 16 Kanûn 2008 de, encumena 
mafên mirov a UNê (Rêxistina Neteweyên 
Yekbûyî) li Jenêvê, bi amadebûna 
nimînendeyên welatên endam û gelek 
rêxistinên mafên mirov li cihanê, ku ji wan 
Navenda Kurdî ya Lêgerîn û 
Danişmendiyên Huqûqî, YASA, civiya. 


Serokê YASA, Ziyan Bedir Xan, û cîgirê 
wî Arif Jabo, tê de li ser ramyariya 
(siyaset) hukûmeta sûrî li hemberî 
perwerda bi zimanê kurdî peyivîn. Û wan 
got jî ku dibistanên îro li Kurdistana 
Sûriyê, li gora navçeyên din, gelek hatine 
ihmal kirin, ku xwendekarên kurd ên 
dibistan û zanîngehan ji sedema çalakiyên 
xwe tên qewirandin û ku yên ku li 
dibistanên arizî (privê, xusûsî) hîn dikin û 
dixwînin tên ragirtin. 

Her du axafker li ser Kurdên Sûriyê ku ji 
netewahiya sûrî bêpar (mehrûm) in û ku ji 
Kurdên din bêtir dêşin jî peyivîn. Eger em 
werin mêdyayên kurdî, wan got ku hemî 
agahdariyên nivîskî û guh-çavî qedexe ne û 
ku malperên entêmêtê tên parzûn (filtre) 
kirin. 

Nimînendeya Sûriyê gotinên van her du 
Kurdan inkar ki rin. 

(efrin.net, 20.12.2008) 

SIYASIYEKÎ KURD TÊ RAGIRTIN 

Di 10 Çile 2009 de, cîgirê serokê partiya 
kurdî Azadî, Mustafa Cuma (60 salî), ji 
aliyê hêzên ewlehiyê li Şamê hat ragirtin. 

Di 15 Çile de, Rêxistina ji bo Gelên 
Tehdîdkirî « GfbV », ku li Almanya ye, ji 
hemî balyozxaneyên (sefaret) welatên 
Yekîtiya Ewropî li Sûriyê re nivîsî û ji wan 
xwest ku azadkirina tavil a zîndanî 
bixwazin. 

Li Sûriyê 150 girtiyên ramyarî yên kurd 
hene. Li bal GfbV navên 98 ji wan hene. 
(amude.com, avestakurd.net, 11.01.2009; 

rizsari.org, 14.01.2009; peyamner.com, 

15.01.2009; aknews.com, 21.01.2009) 

RONAKBÎREKÎ KURD TÊ 
RAGIRTIN Û PIŞTRE AZAD KIRIN 

Di 13 Çile 2009 de, zimanzan û endazê 
(muhendis) kompyûterê yê kurd, Derwêşê 
Xalib, 59 salî, li mala xwe, li Qamişlî, ji 
aliyê hêzên ewlehiyê hat ragirtin. 

Di 15 Çile de, polîs ji nuh de ket mala wî û 
pirtûk û destnivîsên wî birin. 

Mîrza Xalib endamekî şaxa kurdî ya 
rêxistina navneteweyî ya nivîskaran, PEN 
Club, e. Ew fêrên zimanê kurdî dide û ne 
endamê tu partiyeke ramyarî ye. 
(avestakurd.net, _ 16.01.2009; 

peyamner.com, aknews.com, 21.01.2009) 

Di 25 Çile de, Mîrza Xalib û hevalê xwe 
Zekî Ismaîl Xelîl hatin berdan. 

(Welatê me/Konê Reş, avestakurd.net, 

25.01.2009) 

SERBAZÊN KURD TÊN KUŞTIN 

Rêxistina Parastina Mafên Kurdan li 
Sûriyê «DAD » da zanîn ku di 19 Çile 
2009 de, serbazekî (esker) kurd, 
Berxwedan Xalid Hemo, li gundê Borêzê, 
li Kobanî, li Kurdistana Sûriyê, hat kuştin. 
DAD dilniya (t’ekîd) dike ku heta nuha 
çend serbazên kurd ji sedemên nenas 
hatine kuştin. 

(avestakurd.net, _ 19.01.2009; 

peyamner.com, 20.01.2009) 


Di 05 Sibat 2009 de, serbazekî din ê kurd, 
Mehmûd Henan Xelîl, di dema xizmeta 
leşkerî de hat kuştin. Desthilatên leşkerî ji 
malbata wî re got ku wî xwe kuştiye ! 

Ji dema serhildana kurdî ya 12 Adar 2004 
de, 14 serbazên kurd di dema xizmeta 
leşkerî de hatin kuştin ! Ji wan 8 di 2008 
de û 3 di 2009 de hatin kuştin. 

(amude.com, peyamner.com, 07.02.2009) 

KONFÊRANSEK LI SER KURDÊN 
SÛRIYÊ LI QAHIRÊ 

Di 23 û 24 Çile 2009 de, konfêransek li ser 
pirsa kurdî li Sûriyê li Qahirê, li Misrê, hat 
pêk anîn. Enstituya almanî ASPEN, ku li 
Berlînê ye, hemî partiyên kurdî yên Sûriyê 
û hin pispor û çavdêrên biyanî vexwendin 
vê konfêransê. 

Piştî giftûbêjeke du rojan, beşdaran 
daxuyaniyek weşand û tê de ji Sûriyê 
xwest ku mafên rewa (şer’î) bide Kurdan û 
bangî partiyên kurdî kir ku bibin yek. 
(netkurd.com, avestakurd.net, serwext.com, 

29.01.2009) 

BIRYARNAMEYEKE NUH A NE DAD 

Di 28 Sibat 2009 de, bi hezaran Kurdên 
Sûriyê li kuçên cihê yên bajarên 
Kurdistana Sûriyê deh xulek (deqqe) 
bêdeng rawestiyan, ji bo riswakirina 
(protêsto) biryamameyeke nuh, N° 49, ku 
di 10.09.2008 de derket. Li gora wê, Kurd 
ewê nema karibin avahiyan bikirrin, 
bifiroşin yan kirê bikin. 

Polîs hat her derî. 26 kes hatin ragirtin. 
(peyamner.com, _ 28.02.2009; 

avestakurd.net, 01.03.2009; azady.nl, 

02.03.2009) 

NÛÇEYÊN ÇANDÎ YÊN KURDÎ 

MALPEREKE KURDÎ YA 
WERGERANDINÊ 

Piştî bemameyên cihê yên bi kurdî, weka 
Firefox, Ubuntu, OpenOffice.org, Opera 
...malpera entêmêtê www.wergerine.com 
ji bo wergerandina stran, fîlm ... ên ingilîzî 
bo kurdî hat vekirin. 

(avestanet.com, 02.12.2008) 

RÊZEYEKÊ KONFÊRANSAN LI SER 
SULTANSELAHEDDÎN 

Murad Ciwan, Kurdekî Tirkiyê ku ji salên 
dirêj de li Swêdê dijî û ku xwediyê 
malpera entêrnêtê www.netkurd.com e, çû 
Kurdistana Iraqê û tê de rêzeyeke 
konfêransan li ser sultanê kurd ê navdar 
Selaheddînê Eyyûbî (sedsala 12mîn Piştî 
Mîladê) kir. Navê konfêransê “Selaheddînê 
Eyyûbî, Kurd û Islam” bû û ew ji aliyê 
wezareta kurdî ya çandê hati bû pêk anîn. 
Konfêransker got ku dewleta Selaheddîn 
tevayiya Kurdistana îro, Misr, Afriqa 
Bakur û Yemenê girti bûn. U wî got jî ku 
dema ku wî Qudsê ji Xaçparêzan ji nuh de 
stend, wî baş li filleyan nêrî û cihû 
parastin. U ew li hemberî misilmanên şîî jî 
tolêran bû. 

(netkurd.com, 02.12.2008) 

WERGERANDINA BI KURDÎ 
PIRTÛKEKE LI SER SELAHEDDÎN 

Du Kurdên Yekîtiya Sovyêtî ya Berê, 
Emînê Narozî û Emînê Oratî, pirtûka 
kurdza Vladimir Minorski (1877-1966), 
“ Prehistory of Saladin”, ji ingilîzî 
wergerand kurdî. Ew li Istanbûlê ji aliyê 
weşanxana Avesta, www.avestakitap.com , 
info @ avestakitap.com , hat weşandin. 
(avestakurd.net, nefel.com, 07.12.2008) 

FÎLMEKE KURDÎ DINA V BAŞTIRÎN 
FÎLMÊN 2008 DE 

Rojnameyên The Times û Sunday Times 
lîsta 100 baştirîn fîlmên 2008 weşand. Ji 
van fîlman, a fîlmçêkerê kurd ê Iranê 
Behmen Qobadî, “Nîwe Mang” (Nîvê 
Hîvê), di rêza 34mîn de bû. 

(avestakurd.net, 07.12.2008) 


FÎLMEKE KURDÎ XELATEK LI 
BELJÎKA DISTÎNE 

Di 06 Kanûn 2008 de, fîlmçêker Sehîm 
Omar Xelîfe, Kurdekî Iraqê ku li Beljîka 
dijî, xelata baştirîn fîlm a Fêstivala 
Navneteweyî ya Fîlma Kurt (Internationaal 
Kortfilmfestival), li bajarê Leuvenê, ji bo 
fîlma xwe “Nan” stend (li bultena me ya 
buhurî binêre). 

Her sal, Het Vlaamse Audiovisuele Fonds ( 
VAF) “Weqfa Flamanî ya 
Audiovisuel” “Wildcards” dide baştirîn 
fîlmên xwendekarên sala dawîn a sînema , 
ku li herêma Flandre “stage” 
“filmopleiding” dikin. 

îsal, Sehîm Omar Xelîfe “Wildcard”eke 
60.000 € û hogiriyeke pirsporî 

“professionele coaching”, ji bo çêkirina 
fîlmeke nuh, stendin. 

Sehîm li dibistana bilind “Hogeschool 
Sint-Lukas” xwend. 

(vaf.be, _ azadv.nl, _ 08.12.2008; 

amidakurd.com, 15.12.2008) 

KURDEKÎ CUHAN XELATEKÊ LI 
SWÊDÊ DISTÎNE 

Di 11 Kanûn 2008 de, Kurdekî Tirkiyê, 
Özgûr Acat, 20 salî, Xelata Merdbûna Sîvîl 
“Civilkurage” stend, ji bo ku wî keçeke 
cuhan ji kesekî ku dixwest namûsa wê 
bistîne kutah (xelas) kir. 

Özgûr kurrê rojnamevanê kurd Gabar Çiya 
ye. Ez muzîkê çêdike û li bin navê 
“Krîgaren” distirê. Xelat jê re ji aliyê “Tv 
3”, bi zindî, di bemama “Efterlystst” de 
hat dayîn. 

(netkurd.com, avestakurd.net, 11.12.2008) 

PIRTÛKEK LI SER HEVALTIYA 
KURD Û CIHUYAN 

Rojnamevanê kurd Gabar Çiya, ku li 
Swêdê dijî, pirtûkeke nuh bi kurdî, bi navê 
“Dostaniya Kurd û Cuhûwan” nivîsî. Ew tê 
de dibêje ku jimara Kurdên cihû ku li 

Israîlê dijîn digihêje 200.000. Ew ji 
Kurdistana Tirkiye û Iraqê çû bûn, lê çanda 
xwe ya kurdî hîn jî dijîn. Nivîskar dibêje jî 
ku dîroka van her du gelan nêzîkî hev e û 
tijje qirkirin û sirgûnkirin e. 

Gabar Çiya birêvebirê malpera entêrnêtê 
ya kurdî Zarathustra News : 
zoroaster@comhem.se e. Di pirtûka wî de 
hevpeyvînên bi ronakbîrên kurd û cihû re 
hene. Ew dikare bê pere li ser malpera 
EuroKurd Human Rights, 

www.eurokurd.net bê xwendin û çap kirin. 
(avestakurd.net, netkurd.com, rizgari.org , 

11 . 12 . 2008 ) 

PIRTÛKEK BI SÊ ZIMANAN Û 
PÊŞANGEHEK LI SER KURDISTANA 
IRAQÊ 

Suayip Adlig, Kurdekî Tirkiyê ku li Fransa 
dijî, pirtûkeke nuh bi sê zimanan, kurdî, 
fransî û ingilîzî, nivîsî. Navê wê “Hêviya 
Kurd - L’Espoir Kurde - The Kurdish 
Hope” e û ji aliyê CINE FK2 hatiye 
weşandin. Ewê di 12 Kanûn 2008 de li 
pirtûkxana RYST, li bajarê Cherbourgê, bê 
nasandin û ewê nivîskar ji bo mêvan û 
xwendevanan wê wajo (imza) bike. 

Pirtûk Kurdistana Iraqê wasf dike. Ew ji 
144 rûpelan û 121 fotoyên bireng pêk 
hatiye. Ji derveyî pirtûkê, ewê 40 ji fotoyên 
wî di pêşangehê de bên nîşan dan. 
(netkurd.com, 11 . 12 . 2008 ) 

DIYA BOB DYLAN KURDEKE CIHÛ 
YE 

Diya muzîsyenê amerîkî yê navdar Bob 
Dylan Kurdeke cihû ye. Navê wê Beattie 
ye û yê bavê wê Abraham e. Navê rast ê 
Bob Dylan Robert Allen Zimmerman e. 
Ew di 1941 de li bajarekî piçûk li Kanada 
bû bû. 

(avestakurd.net, 12 . 12 . 2008 ) 

FERHENGEKE NUH A KURDÎ- 
ALMANÎ 

Enstituya Erdnigariyê (coxrafya) ya 
Zanîngeha Vienna (Insitut fur Geographie 
der Universitat Wien) ferhengeke nuh a 
kurdî-almanî weşand. Ew ji 791 rûpelan 
pêk hatiye û buhayê wê 40 € ye. Mirov 


dikare wê bi e.mail ji 
geo graphie @ uni vivie. ac. at bixwaze. 

Jimara pirtûkê 978-3-900830-65-5 e. 
(avestakurd.net, 16 . 12 . 2008 ) 

FERHEN GEKE ERDNIGARIYÊ BI 
PÊNC ZIMANAN 

Di Ilon 2008 de, ferhengeke erdnigariyê 
(coxrafya), „Ferhenga Erdnîgarîyê“, ku ji 
aliyê Kurdekî Tirkiyê, Abdurrahm Önen, 
hatiye nivîsîn, bi 5 zimanan hat weşandin : 
kurdî, tirkî, fransî, almanî û ingilîzî. 

Ev ferhenga ku ji 352 rûpelan pêk hatiye tê 
de navên bajar û navçeyên Kurdistana 
Tirkiyê û 16 metnên nivîskarên cihê hene. 
Ew li Istanbûlê, ji aliyê weşanxana kurdî 
Doz, tel. 0212/297.25.05, hatiye weşandin. 
(netkurd.com, 18 . 12 . 2008 ) 

KURDEK DIBE „MISS 
LUDWIGSHAFEN“ 

Di 21 Kanûn 2008 de, keçeke kurd a 
cuhan, Solîn Ehmed, weka Şahbanuya 
Bedewbûnê „Miss Ludwigshaften“, li 
parêzgeha almanî Rheinland Pfalz, ji bo 
sala 2008-2009, hat hilbijartin. 

Solîn Kurdeke Iraqê ye. Ew di 1990 de tevî 
malbata xwe, dema ku ew 10 salî bû, hat 
Almanya. 

(netkurd.com, 22 . 12 . 2008 ) 

PIRTÛKEKE NIVÎSKAREKÎ 
NORVÊJÎ TÊ WERGERANDIN 
KURDÎ 

Ahmet Gegez, Kurdekî Tirkiyê ku 
psîkolojî xwendiye, pirtûkeke ji bo 
cuhanan bi navê “Sophie’s World” (Cihana 
Sophie), ya nivîskarê norvêjî Jostein 
Gaarder, wergerand kurdî. Ew ji aliyê 
weşanxana kurdî Do hat weşandin. 

Jostein Gaarder mamosteyê felsefê ye. 
Pirtûka wî hat wergerandin nêzîkî 40 
zimanan. 

(avestakurd.net, 24.12.2008) 

SEDSALIYA BÛNA NIVÎSKAREKÎ 
KURD Ê ERMENISTANÊ 

Di 22 Kanûn 2008 de, Yekîtiya Nivîskarên 
Kurd a Duhokê sedsaliya bûna Heciyê 
Cindî, nivîskar û lêgerê kurd ê navdar 
êYekîtiya Sovyêtî ya Berê, bîr anî. 

Di bin serokatiya Hesen Silêvanî, serokê 
vê Yekîtiyê, de konfêransên cihê hatin 
kirin û fîlmeke belgeyî hat nîşan dan. 

( efrin.com , 25.12.2008) 

12 YÎDÊO LI SER KURDAN LI 
WELATÊ BASKÎ 

Di 2008 de. 12 fîlmên vîdêo li ser aliyên 
cihê yên jiyana Kurdan ji aliyê mêdyayên 
Welatê Baskî, li Ispanya, hatin nîşan dan. 
Piraniya van fîlman ji aliyê rojnamevan 
Karlos Zurutuza, ku li perçeyên cihê yên 
Kurdistanê û welatên cihê yên Ewropa 
gerriyaye, hatine çêkirin. 

(avestakurd.net, 31.12.2008) 

KURDISTAN DI ARŞÎVÊN 
NETEWEYÎ YÊN IRAQÎ DE 

Lêgerekî iraqî, Abdul Kazim Badirî, ji 
Agency Kurdistan News (Aknews), 
ajanseke fermî ya çapemeniyê ya 
Kurdistana Iraqê, re got ku di 
ansîklopêdiya iraqî de 90 milyon agahdarî, 
ku ji nav wan ên li ser Kurd û Kurdistanê, 
weka welat, gel û dîrok, hene. 

Badirî got ku berê 50 salan vê 
ansîklopêdiyê hemî agahdariyên li ser 
Kurd û Kurdistanê, ku di çapemeniya iraqî 
û cihanî de hati bûn weşandin, berhev kiri 
bûn. U wî daxwaziya xwe ku bi ronakbîrên 
kurd re di vî warî de bixebite ravekir. 
(aknews.com, 03.01.2009) 

SÊ PIRTÛKÊN NIVÎSKAREKÎ KURD 
Ê GURCISTANÊ 

Lêgerê kurd, Pîr Dîma, ku li Tbîlîsî, li 
Gurcistanê, dijî, li Mosko sê pirtûk li ser 
Kurdên Yezîdî weşandin. 

Navê pirtûka yekemîn „Yezîdiyên 
Serhedê" ye. Ew bi rûsî hatiye weşandin û 
wergerandina wê ya kurdî di rê de ye. Ya 
2mîn, „Kûrtêbî Sdakartveloşî“ (Kurdan 
ronahiyê li Gurcistanê dît), bi zimanê gurcî 
ye. Wergerandina wê ya ingilîzî di rê de 
ye. Ya 3mîn albumeke li ser perestgeha 
Lalişê, li Kurdistana Iraqê, ye û bi sê 
zimanan hatiye weşandin : kurdî, rûsî û 
ingilîzî. 

(netkurd.com, nefel.com, 05.01.2009) 


WERGERANDINA ISPANÎ Û TIRKÎ 
YA PIRTÛKEKE LI SER KURDAN 

Kurdekî Tirkiyê, Irfan Gûler, pirtûkeke li 
ser Kurdistanê, bi navê „Kurdistan : Viaje 
A1 Pais Prohibido“ (Kurdistan : Gerrek li 
Welatê Qedexekirî) (bi tirkî : Kûrdistan : 
Yasakli Ûlkeye Yolculuk), ji ispanî 
wergerand tirkî. 

Ev pirtûk di 2005 de ji aliyê Manuel 
Martorell, nivîskarekî ispanî ku gelek bala 
xwe dide pirsa kurdî, hati bû nivîsîn. Di 
1991 de, wî „Los Kurdos : historia de una 
resistencia" (Kurd : Dîroka 

liberxwedanekê), nivîsî bû. Û ew beşdar bû 
amadekirina du pirtûkên din li ser Kurdan, 
ku bi zimanê katalanî hati bûn nivîsîn, 
„Kurdistan, el complot del silenci“ 
(Kurdistan, komploya bêdengiyê) û „Irak, 
reflexiones sobre una guerre“ (Iraq, bîrên 
kurt li ser şerrekî). Bi ser de jî, wî gelek 
reportaj li ser Kurdan, ku ji aliyê kanalên 
têlêvîzyonan li Ispanya, weka ETB û TV3, 
hatin weşandin, kirine. 

(rizgari.org, 08.01.2009) 

HEJMAREKE KOVARA FRANSÎ 
„GEO“ LI SER KURDISTANÊ 
Di Çile 2009 de, kovara fransî „Gêo“ 
hejmareke bi navê „Vers un Etat kurde au 
Moyen-Orient ? » (Ber bi Dewleteke kurdî 
li Rojhilata Navîn ?) weşand. Ew ji aliyê 
fotograf Julien Goldstein û rojnamevan 
Olivier Piot hat çêkirin. 

Kovar amaje (işaret) dike ku 30 milyon 
Kurd li her çar perçên Kurdistanê, li 
Tirkiye, îran, Iraq û Sûriyê, dijîn û ku wan 
hergav têkoşîna xwe ji bo azadiyê kiriye û 
hîn jî dikin. Ji derveyî gotarên cihê li ser 
dîrok, aktualitê û dîtinên pêşerojê, di 
hejmarê de nexşeyên erdnigariyî (coxrafî) 
û fotoyên balkêş hene. 

(avestakurd.net, 13.01.2009) 

WEZÎRÊ KURD Ê ÇANDÊ PÊŞWAZIYA 
ŞANDEKE RONAKBÎRÊN TIRK DIKE 

Di 11 Çile 2009 de, wezîrê çandê yê 
Kurdistana Iraqê, Felekeddîn Kakeyî, 
pêşwaziya şandeke ronakbîrên tirk, bi 
serokatiya parêzer (avukat) û nivîskar 
Eşber Yagmurdereli, kir. 

Mîrza Yagmurdereli got ku ronakbîr 
dixwazin ku birînan bi çandê sax bikin, ji 
bo ku ev gel karibin bi hev re bijîn, û ku 
tiştê ku çand dikare bike siyaset nikare, ji 
bo ku çand bê sînor e. 

Wezîr Kakeyî ji wan re got ku ewê di 
Nîsana wêbê de pêşangeheke navneteweyî 
ya pirtûkan li Hewlêrê bê pêk anîn û ku 
ronakbîr û hundermendên Tirkiyê jî ewê 
bên vexwendin (dawet kirin). 
(avestakurd.net, 12.01.2009) 

PÊŞANGEHEK LI SER JINAN LI 
HEWLÊRÊ 

Di 17 Çile 2009 de, du xwendekarên 
Enstituya Jinên Birêvebir, ya zanîngeha 
Hewlêrê, pêşangeheke 28 tabloyên ku êşa 
jinan ravedikin pêk anî. Ewê kara (hatin) 
vê çalakiyê biçe zarokên sêwî. 70 keç li vê 
Enstituyê dixwîn. 

(nefel.com, 18.01.2009) 

XWENDINA HELBESTAN LI 
HOLLANDA 

Di 18 Çile 2009 de, helbestvan û nivîskarê 
kurd ê cuhan, Selîm Temo, li Den Haagê, li 
Hollanda, bi helbesteke xwe beşdar bû 
„Wintemachtenfestival 2009“. 

(azadv.nl, 24.01.2009) 

KURDÊ SALÊ Û HEYALÊ RÛMETÊ 
LI SWÊDÊ HATIN HILBIJARTIN 

Di 22 Çile 2009 de, li Şanoya Södra, li 
Stokholmê, galaya 4mîn ji bo hilbijartina 
Kurdê Salê û Hevalê Rûmetê yê Kurdan 
bû. 

Yaneya (ekîp) kurdî ya futbolê, Dalkurd, ji 
sedema pêşketina xwe di van 4 salên dawîn 
de, hat hilbijartin. Ew ji rêza 6mîn gihajt a 
2mîn. Xelat jê re ji aliyê seroka partiya 
swêdî ya hawîrdorê hat dayîn. 

Eger em werin hevalê rûmetê (şeref) yê 
Kurdan, kommisêrê nuha yê ewropî û 
hevalê kevn ê Kurdan, Thomas 
Hamarberg, hat hilbijartin. Piştî 
bombekirina bajarê Halabca, li Kurdistana 
Iraqê, bi çekên şîmîk, ew yek ji endamên 
navdar ên Encumena Swêdî ya Piştgiriya 
Gelê Kurd bû. Xelat jê re ji aliyê wezîrê 


werziş (spor) û cuhanan ê Kurdistana 
Iraqê, Taha Berwarî, hat dayîn. 

Xelatên din ji xwendekarên dibistan û 
zanîngehan re, ji bo notên wan ên baş, 
hatin dayîn. 

Vekirina şevê ji aliyê karbidesta Hukûmeta 
Kurdistana Iraqê li bal welatên skandînav, 
Alan Reyanî, hat kirin. Du komêdyen, yek 
kurd, Soran, û yek swêdî, David, şev bi rê 
ve bir. Wezîrê werziş û cuhanan, Taha 
Berwarî, li ser çalakiyên Kurdên Swêdê û 
girîngiya pêwendiyên di navbera Swêd û 
Kurdistana Iraqê de peyivî. 

Jimareke mezzin ji hundermenên navdar, 
bi amadebûna mêvanên kurd û kesahiyên 
swêdî, şev geş kir. 

(netkurd.com, 23.01.2009; avestakurd.net, 

24.01.2009) 

DAYÎNA XELATAN JIALIYÊ 
REVENDA KURDÎ LI MÎRIYÊN EREBÎ 

Di 24 Çile 2009 de, endamên revenda 
(diaspora) kurdî li Mîriyên Erebî li parka 
neteweyî ya El-Şarqa civiyan, ji bo 
beşdarbûna dayîna Xelatan ji 16 
xwendekarên kurd re. 

(avestakurd.net, 25.01.2009) 

KONFÊRANS LI SER KURDAN LI 
PARLEMENTA EWROPÎ 

Di 28 û 29 Çile 2009 de, konfêransek bi 
navê “EU, TURKEY AND THE KURDS” 
(Yekîtiya Ewropî, Tirkiye û Kurd» li 
Parlementa Ewropî, li Bmksêlê, ji aliyê 
Koma Çepê Yekbûyî ya vê parlementê û 
« Commission Civique Union Europêeene- 
Turquie» (Encumena sîvîk Yekîtiya 
Ewropî-Tirkiye) hat pêk anîn. 

Banû Leyla Zana, ku Xelata Saxarov a 
Parlementa Ewropî stendi bû; serokê 
DTPê, partiya ku bi awakî ne fermî kurdî 
ye, Ahmet Tûrk; şaredarê bajarê 
Diyarbekirê, Osman Baydemir, û 
ronakbîrên kurd û tirk, parlementerên 
ewropî ... tê de peyivîn. 

Li dawiyê, metnek ji aliyê encumena 
amadeker a vê konfêransê hat xwendin. 
Ewê ji sazendeyên ewropî û Tirkiyê re bê 
pêşkêş kirin. 

(Buroya Kurdî, 30.01.2009) 

FÎLMEKE TIRKÎ-KURDÎ LI 
HOLLANDA TÊ HILBIJARTIN 

Di destpêka Sibat 2009 de, fîlmeke tirkî- 
kurdî, « On the Way to School» (Li ser 
Riya Dibistanê), ku di 2008 de ji aliyê du 
fîlmçêkeran, Özgiir Dogan û Orhan 
Eskiköy, hat pêk anîn, weka yek ji 5 
baştirîn fîlmên fêstivala navneteweyî ya 
fîlmên belgeyî ya bajarê Amsterdamê 
«International Documentary Festival 
Amsterdam » hat hilbijartin. 

(azady.nl, 02.02.2009) 

TÊLÊFONEKE DEST BI KURDÎ 

Di 04 Sibat 2009 de, şirketa TTN dest bi 
firotina têlêfonên dest ‘GSM » bi menuya 
kurdî, li Diyarbekirê, kir. 

(netkurd.com, avestakurd.net, rizsari.org, 

04.02.2009) 

ŞIRKETEKE TE’EMÎNÊ YA KURDÎ 
LI SWÊDÊ 

Di 04 Sibat 2009 de, Fêdêrasyona 
Rêxistinên Kurdî li Swêdê da zanîn ku 
şirketa swêdî ya te’mînan, Folksam, şaxeke 
kurdî vekir. Mirov dikare hemî 
agahdariyên pêwîst bi têlêfon yan e.mail 
bisîne: Burhan Kadir: 0771-585958, 

burhan.kadir@folksam.se , 
www.folksam.se/kundservice/otherlanguag 

es. 

(netkurd.com, 04.02.2009) 

MIRINA STRANBÊJEKÎ KURD LI 
SÛRIYÊ 

Di 07 Sibat 2009 de, stranbêjê kurd ê 
navdar, Baqî Xido, li Kobanî, li Kurdistana 
Sûriyê mir. Ew di 1920 de bû bû û 
jiyaneke gelek xizan (feqîr) derbas kiri bû. 
Wî destanên kurdî yên klassîk, weka 
Delalê Edûlê, Derwêşê Evdî, Bêmal, Mem 
û Zîn ... distiran. 

(avestakurd.net, serwext.com, 07.02.2009) 

KURD LI NAV 32 GELÊN BÊ 
DEWLET LI FORUMA CIVAKÎ YA 
CIHANÎ, LI BRÊZÎLYA 

Di 08 Sibat 2009 de, World Social Forum 
(Foruma Civakî ya Cihanî) li Belêm, 
paytexta parêzgeha Para, li navçeya 
Amazon, li Brêzîlya, kutah bû (qediya). 


133.000 kes, ji 142 welatan, beşdarî wê 
bûn. Ji wan, 1.900 «indigênes » 

(welatvanên eslî yê Brêzîlya), ji 190 
komên êtnîkî, û 1.400 Quilombolas (gelekî 
ji rihên afrîqî, ku di civakên tradîstyonnêl 
de dijî) hebûn. Her komek kona xwe vekir 
û tê de giftûbêj, merasîm û bûyerên cihê 
bûn. 

Cara yekemîn, konek ji bo «Collective 
Rights of Stateless Peoples» (Mafên 
Girseyî ji bo Gelên Bê Dewlet) jî hat 
vekirin, rojnamevanê katalan Amau Flores, 
berpirsiyarê ragihandinê yê CIEMEN 
(Escarrê Intemational Centre for Ethnic 
Minorites and Nations) (Navenda Escarrê 
ya Navneteweyî ji bo Hindikayiyên Êtnîkî 
û Neteweyan), got. Li ser nexşeyeke 
erdnigariyî (coxrafî) ya mezzin Kurd, 
Bask, Rom (qereçî), Filistînî, Tîbêtî, 
Sahrawî ... dihatin dîtin. 

(aknews.com, 09.02.2009) 

DÎTINA KEVNEŞOPAN LI 
KURDISTANA IRAQÊ 

Pireke 330 salî Berê Zayînê 
Di 08 Sibat 2009 de, birêvebirê qezayê 
Akrê, Umer Huseyn Şerîf, da zanîn ku 
şirketeke navçeyî di dema karên avakirinê 
de li Perde Reşê, 40 km li Rojhilata 
Mûsilê, pireke dîrokî ku mêjuya (tarîx) wê 
digihêje 330 salan Berê Zayînê dît. Li dora 
vê pirê şerrek di navbera leşkerê Dara III û 
Iskenderê Makêdonî bû bû û bi biserketina 
evê dawîn kutah bû bû (qediya). 

( peyamner.com, 09.02.2009) 

Muhrên 2.000 sal Berê Zayînê 
Di 16 Sibat 2009 de, birêvebirê 
kevneşopên Duhokê, Huseyn Ahmed 
Qasim, da zanîn ku 4 muhrên ku mêjuya 
wan vedigere 2.000 salan Berê Zayînê, 
dema Mîtaniyan, li 2 km li Bakurê Duhokê 
hatin dîtin. 

Ji berê, birêvebiriya kevneşopên Duhokê 
hebûna ji 700 ciyên dîrokî bêtir li tevayiya 
vê parêzgehê aşkere kiri bû. 

(peyamner.com, _ 16.02.2009 ; 

avestakurd.net, 28.02.2009) 

WIKIPEDIA LI SER KURDAN 

Bemama entêrnêtê ya dîjîtal ,,Wikipedia“ 
şaxeke kurdî vekir. Mirov dikare tê de 
gelek agahdarî di warên pirr cihê de bibîne 
: dîrok, ramyar (siyaset), kesahiyên kevn û 
nuh ên navdar, wêje (edebiyat), muzîk ... 
http ://en. wikipedia.org/wiki/List of 

Kurdish people 
( netkurd.com , 09.02.2009) 

2.400 KURD JI SWÊDÊ VEDIGERIN 
KURDISTANA IRAQÊ 

Di 10 Sibat 2009 de, berpirsiyarê Xaça Sor 
a iraqî li Hewlêrê, Nawzad Qadir, da zanîn 
ku ewê 2.400 kes bi dilxwazî ji Swêdê 
vegerin Kurdistana, ji bo ku tê de kar 
bikin. 

(aknews.com, 10.02.2009) 

FÎLMEK LI SER PENABEREKÎ 
KURD LI BERLÎNÊ 

Di Sibat 2009 de, fîlma «Welcome 
Bilal », ku jiyana penaberekî cuhan ê kurd 
ê 17 salî, dibêje li fêstivala navdar 
Berlinale 2009, li Berlînê, hat nîşan dan. 
Rlm ji aliyê fîlmçêkerê fransî Philippe 
Lioret hatiye çêkirin û lîzvanê wê jî 
kurdekî cuhan, Firat Ayverdi, ye. 
(netkurd.com, 12.02.2009) 

PIRTÛKXANEYEKE KURDÎ LI 
DIYARBEKIRÊ 

Di 19 Sibat 2009 de, şaredarê kurd ê 
Diyarbekirê, Osman Baydemir, 
pirtûkxaneyeke kurdî bi navê “Pirtûkxana 
Mehmet Uzun”, nivîskarê kurd ê navdar ku 
demeke dirêj li Swêdê jiya bû û ku li 
Diyarbekirê di 11 Çirî 2007 de mir, vekir. 
Di vê pirtûkxanê de 15.000 pirtûk hene. Di 
nêzîk de, ewê ev jimar bigihêje 50.000. 
(netkurd.com, 19.02.2009) 

DIBISTANEKE BALÊ LI 
SULEYMANIYÊ 

Di 21 Sibat 2009 de, bi amadebûna jina 
serokê Iraqê Celal Talabanî, Banû Hêro 
Ibrahîm Ehmed, û wezîrê kurd ê perwerdê, 
Dilşad Abdulrahman, li Suleymaniyê 
dibistana balê (ballet) hat vekirin. 
(netkurd.com, nefel.com, 21.02.2009) 


PÊNC MUZÎKVANÊN NAVNETEWEYÎ 
LI SULEYMANIYÊ 

Di 23 Sibat 2009 de, 5 muzîkvanên 
navneteweyî, ku ji Yûnanistan, îran, 
Amerîka, Afganistan û Kurdistanê hatin, 
konsêrek li Saraya Hunerê ya bajarê 
Suleymaniyê, li Kurdistana Iraqê, da. Ew ji 
aliyê kanala têlêvîzyonê Kurd Sat hati bûn 
vexwendin. 

(peyamner.com, 24.02.2009) 

FÎLMEK LI SER SADDAM HUSEYN LI 
ISTANBÛLÊ 

Di 23 Sibat 2009 de, li Istanbûlê galaya 
fîlma « Serbazên Saddam », a fîlmçêker û 
lîzvan Gani Ruzgar Şavata, bû. 

(rizgari.org, 24.02.2009) 

ŞANOYEK LIISTANBÛLÊ 
Di 26 Sibat 2009 de, galaya şanoyeke kurdî 
«Mirina Zimanekî» li zanîngeha Bilgi, li 
Istanbûlê, bû. 

Ev şano di 1985 ji aliyê nivîskar û xwediyê 
Xelata Nobel’ê yê navdar, Harold Pinter, bi 
navê « Zimanê Çiya », piştî ku ew çû bû 
seredana zîndana Diyarbekirê, hati bû 
nivîsîn. Piştre, şano ji aliyê nivîskar Mehmet 
Uzun, bi navê «Mirina Egîdekî», hat 
wergerandin kurdî. 

Şanoger û lîzvanê vê şanoyê Aydin Orak e. 
Lîzvanên din Bilal Bulut, Şengul Özdemir û 
Perihan Adalmiş in. 

Ev bulten bi piştgiriya Vlaamse Gemeenschapscommissie (VGC), bi çar zimanan, kurdî, fransî, 

